রাজধানীর মাদবর বাজার এলাকা থেকে অর্ধলাখ মূল্যমানের জাল টাকাসহ একজনকে গ্রেফতার করেছে ঢাকা মেট্রোপলিটন পুলিশের (ডিএমপি) কামরাঙ্গীরচর থানা পুলিশ। গ্রেফতার ব্যক্তির নাম মো. খোকন হাওলাদার। তার বাড়ি ঝালকাঠির রাজাপুর।\nশুক্রবার (২১ জানুয়ারি) কামরাঙ্গীরচর থানার ভারপ্রাপ্ত কর্মকর্তা (ওসি) মো. মোস্তাফিজুর রহমান এ তথ্য জানান।\nতিনি বলেন, কামরাঙ্গীরচর থানা এলাকায় ডিউটিতে থাকা উপ-পরিদর্শক (এসআই) মোহাম্মদ আশরাফুল হক খবর পান, মাদবর বাজারের বিবিকিউ রেস্টুরেন্টের সামনে এক ব্যক্তি জালটাকাসহ অবস্থান করছেন। এমন তথ্যের ভিত্তিতে তিনি ফোর্সসহ ওই এলাকায় যান। পুলিশের উপস্থিতি বুঝতে পেরে এক ব্যক্তি পালানোর চেষ্টা করলে তাকে গ্রেফতার করা হয়।\nএসময় তার কাছে থাকা একটি ব্যাগ থেকে পুলিশ উদ্ধার করে ৬১ হাজার ৫০০ টাকা মূল্যমানের জাল নোট।\nওসি আরও বলেন, থানার রেকর্ডপত্র পর্যালোচনা করে দেখা যায়, গ্রেফতার খোকন কক্সবাজারের উখিয়া, ডিএমপির পল্টন মডেল ও কামরাঙ্গীরচর থানায় দায়ের হওয়া মামলার এজাহারভুক্ত আসামি।\nগ্রেফতার খোকনের বিরুদ্ধে কামরাঙ্গীরচর থানায় আইনানুগ ব্যবস্থা গ্রহণ করা হয়েছে বলেও জানান পুলিশের এই কর্মকর্তা।


বিএসএমএমইউয়ের সাধারণ জরুরি বিভাগ চালু সোমবার থেকে Dhakatimes24\n| প্রকাশিত : ২৮ অক্টোবর ২০২১, ১৮:২৩\nআগামী ১ নভেম্বর (সোমবার) থেকে বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) সাধারণ জরুরি বিভাগ চালু করা হবে বলে জানিয়েছেন উপাচার্য মো. শারফুদ্দিন আহমেদ। তিনি বলেছেন, সাধারণ রোগীদের দীর্ঘদিনের দাবি জেনারেল ইমারজেন্সি অর্থাৎ সাধারণ জরুরি বিভাগ চালু করা। এর ফলে সাধারণ মানুষের দীর্ঘদিনের দাবি পূরণ করা হলো। বৃহস্পতিবার তিনি এসব কথা বলেন।\nএর আগে গতকাল বৈজ্ঞানিক অধিবেশন ও অ্যাওয়ার্ড প্রদানসহ নানা আয়োজনের মধ্য দিয়ে তৃতীয় গবেষণা দিবস ২০২১ উদযাপিত হয়েছে। এবারের প্রতিপাদ্য ছিল ‘মুজিব বর্ষের আহবান, গবেষণায় উত্তরণ’ । গতকাল বুধবার বিএসএমএমইউর শহীদ ডা. মিলন হলে আয়োজিত এই অনুষ্ঠানে প্রধান অতিথি ছিলেন শিক্ষামন্ত্রী ডা. দীপু মনি। অনুষ্ঠানে সভাপতিত্ব করেন বিএসএমএমইউর উপাচার্য শারফুদ্দিন আহমেদ।\nপ্রধান অতিথির বক্তব্যে শিক্ষামন্ত্রী ডা. দীপু মনি বলেন, দেশকে এগিয়ে নিতে গবেষণার সংস্কৃতি গড়ে তুলতে হবে। চিকিৎসা বিজ্ঞানে প্রতিনিয়ত নতুন করে শিখতে হয়। ফলে চিকিৎসা বিজ্ঞানে আরও বেশি করে গবেষণার প্রয়োজন রয়েছে। সকল চিকিৎসককেই গবেষণার চর্চায় মনোযোগী হতে হবে। গবেষণায় দেওয়া অর্থ যাতে ফেরত না যায় সেদিকে খেয়াল রাখতে হবে। আমাদের অর্জিত পুরানো জ্ঞান যাতে হারিয়ে না যায় সেদিকেও খেয়াল রাখতে হবে।\nশিক্ষামন্ত্রী আরও বলেন, এক সপ্তাহের মধ্যেই স্কুল কলেজের শিক্ষার্থীদের জন্য করোনাভাইরাসের টিকা প্রদান কার্যক্রম শুরু করা হবে।\nবিশেষ অতিথির বক্তব্যে বিশ্ববিদ্যালয়ের মঞ্জুরি কমিশনের চেয়ারমান অধ্যাপক ড. কাজী শহীদুল্লাহ বলেন, চিকিৎসা বিজ্ঞানের গবেষণা মানুষের জীবনের সঙ্গে সরাসরি সম্পৃক্ত হওয়ায় অত্যন্ত দায়িত্বশীলতার সঙ্গে এই গবেষণা কার্যক্রম সম্পন্ন করতে হবে। গবেষণা কার্যক্রম আরও ত্বরান্বিত করতে বেসরকারি খাতের এগিয়ে আসা উচিত।\nকাজী শহীদুল্লাহ বলেন, শুধু গবেষণার বরাদ্দ গ্রহণ করলেই হবে না, কি কি গবেষণা করা হলো তাও মানুষকে জানাতে হবে।\nসভাপতির বক্তব্যে বিএসএমএমইউর উপাচার্য মো. শারফুদ্দিন আহমেদ বলেন, বিএসএমএমইউর বিভিন্ন রোগ ও চিকিৎসা বিষয়ে গবেষণা কার্যক্রম পরিচালিত হচ্ছে। গবেষণা করার জন্য ২০২০-২০২১ সালে সাত শতাধিক শিক্ষক, চিকিৎসক ও ছাত্রছাত্রীদের গবেষণা কর্ম অনুমোদন দেওয়াসহ অনেককে গবেষণা মঞ্জুরি, থিসিস গ্রান্ট দেওয়া হয়েছে। অনেক গুরুত্বপূর্ণ গবেষণাকর্ম ইতোমধ্যে সম্পন্ন হয়েছে। আপনার সবাই জানেন, প্রধানমন্ত্রী বর্তমানে দেশে গবেষণা বিষয়ে অত্যন্ত গুরুত্ব দিয়ে আসছেন। বর্তমানে আমরা গবেষণায় গুরুত্ব দিয়ে কাজ করছি, যেন বিএসএমএমইউ গবেষণায় বিশ্বের বুকে রোল মডেল হিসেবে প্রতিষ্ঠিত হয়। ইতিমধ্যে কোভিড-১৯ এর জেনোম সিকোয়েন্সিং গবেষণার ফলাফল প্রকাশ করেছি। গবেষণায় দেখা গেছে মোট সংক্রমণের প্রায় ৯৮ শতাংশ হচ্ছে ভারতীয় বা ডেল্টা ভ্যারিয়েন্ট। কোভিড-১৯ এর টিকা গ্রহীতাদের উপর গবেষণার ফলাফল প্রকাশ করেছি। সেখানে দেখা গেছে টিকা গ্রহীতাদের ৯৮ শতাংশের শরীরে এন্টিবডির উপস্থিতি পাওয়া গেছে। পরবর্তী সময়ে এবিষয়ে পরিচালিত এক গবেষণায় দেখা গেছে, যারা ভারতের অ্যাস্ট্রেজেনেকার টিকা নিয়েছেন ৬ মাস পরে তাদের শরীরে এন্টিবডি উপস্থিতির হার পূর্বের তুলনায় মাত্র ৫ শতাংশ কমেছে। করোনা ভাইরাসের টিকার দ্বিতীয় ডোজ নেওয়ার পরে বুস্টার ডোজ নিতে হবে কিনা সে বিষয়ে গবেষণা চলছে।\nশারফুদ্দিন আহমেদ বলেন, গবেষণা কার্যক্রম জোরদার করতে আলাদাভাবে রিসার্চ সেন্টারসহ একাডেমিক ভবন গড়ে তোলা হবে। উন্নত চিকিৎসা সেবা প্রদান উন্নত চিকিৎসা শিক্ষা ও গবেষণায় আন্তর্জাতিক নেটওয়ার্ক সংযুক্তির মাধ্যমে বঙ্গবন্ধু শেখ মুজিব মেডিক্যাল বিশ্ববিদ্যালয় আন্তর্জাতিক মানের বিশ্ববিদ্যালয় হিসাবে বিশ্বের বুকে মাথা তুলে দাঁড়াবে এই প্রত্যাশা সবার। সবাই মিলে যার যে দায়িত্ব সঠিকভাবে পালনের মাধ্যমে বঙ্গবন্ধুর নামে প্রতিষ্ঠিত এই মেডিকেল বিশ্ববিদ্যালয় সফল হবেই।\nঅনুষ্ঠানে উপস্থিত ছিলেন বাংলাদেশ মেডিকেল এসোসিয়েশনের বিএমএর সভাপতি ডা. মোস্তাফা জালাল মহিউদ্দিন। শুভেচ্ছা বক্তব্য দেন বিএসএমএমইউর উপ-উপাচার্য (শিক্ষা) একেএম মোশাররফ হোসেন, উপ-উপাচার্য (প্রশাসন) ছয়েফ উদ্দিন আহমেদ, কোষাধ্যক্ষ মোহাম্মদ আতিকুর রহমান। স্বাগত বক্তব্য দেন উপ-উপাচার্য (গবেষণা ও উন্নয়ন) মো. জাহিদ হোসেন। অনুষ্ঠানে সিন্ডিকেটের সদস্যবৃন্দ, ডিনবৃন্দ, বিভাগীয় চেয়ারম্যানবৃন্দ, শিক্ষক, চিকিৎসক ও ছাত্রছাত্রী এবং সংশ্লিষ্ট কর্মকর্তাবৃন্দ উপস্থিত ছিলেন। অনুষ্ঠানে বিভিন্ন অনুষদের ১৫ জন শিক্ষক, চিকিৎসককে গবেষণার জন্য রিসার্চ অ্যাওয়ার্ড দেওয়া হয়েছে। এছাড়াও চারজন শিক্ষক চিকিৎসককে ভাইস-চ্যান্সেলর অ্যাওয়ার্ড ২০২১ দেওয়া হয়েছে।


Home / মজার চটি / তাদের স্যনিটারি ন্যপকিনটা-Bangla choti\nDecember 29, 2017 মজার চটি Leaveacomment 290 Views\nতাদের স্যনিটারি ন্যপকিনটা-Bangla chot\nনারীর লজ্জা একটি স্যান্ডো গ্যাঞ্জি ও একটি ব্রা বারান্দায় রশিতে শুকাতে দেয়া হয়েছে। তাদের মাঝে কথা হচ্ছে… স্যান্ডো গ্যাঞ্জি: কি ব্যপার, তুমি বারান্দায় আসলা ক্যন? শরম করে না? মানুষ দেখে ফেলবে তো। ব্রা: তো কি হইছে! তোমাকেও তো মানুষ দেখতেছে। তোমার শরম করেনা?\nস্যান্ডো গ্যাঞ্জি: আমি তো ছেলেদের অন্তর্বাস। আমার লজ্জা করবে ক্যন। লজ্জা নারী আর তার অন্তর্বাসের থাকতে হয়, আমাদের নয়। ব্রা-প্যন্টিদের বারান্দায় মানুষের সামনে আসতে নেই।এমন সময় বাইরে থেকে দুটি ছেলে ব্রার দিকে তাকিয়ে মিটিমিটি হাসছে আর একজন আরেকজনকে বলছে, “দোস্ত, সাইজ ৩৮।”\nতাদের স্যনিটারি ন্যপকিনটা 2017-12-29\nTags তাদের স্যনিটারি ন্যপকিনটা\nPrevious চৌধুরী সাহেবের প্রথম স্ত্রী নয়-Bangla choti\nNext নীলা বৌদি যৌন-উপসী-Bangla Choti


ভিনেগ্রেট, চাই কি কারো? এই পাঁচটি ভিডিও আপনাকে রাশিয়ার মাস্টার শেফ হতে সাহায্য করবে। · Global Voices বাংলা ভার্সন\nভিনেগ্রেট, চাই কি কারো? এই পাঁচটি ভিডিও আপনাকে রাশিয়ার মাস্টার শেফ হতে সাহায্য করবে।\n(en) ভাষায় অনুবাদ করেছেনAnna Schetnikova\nঅনুবাদ প্রকাশের তারিখ2জুলাই 2014 6:12 GMT\nলেখাটি পড়ুন এই ভাষায় English, Malagasy, Français, Español, 日本語, Ελληνικά, русский\nরুশ খাবার বলতে প্রায়শ চোখের সামনে ভেসে ওঠে পেলমেনি, প্যানকেক এবং ভদকার ছবি। তবে প্রজন্ম থেকে প্রজন্ম ধরে রুশরা খেতে ভালবাসে এবং দেশটির জাতীয় পর্যায়ে অনেক বৈচিত্র্যময় রান্না করা হয়। ঘরোয়া রান্না রুশ ঐতিহ্যে হৃদয়ে লালিত এক বিষয়, অনেক পরিবার (বিশেষ করে যখন দাদা, দাদি, নানি, জীবিত থাকে) একসাথে খাবারের টেবিলে বসে এবং খায়। এই প্রবন্ধ বেশ কিছু রুশ খাবার সম্বন্ধে বর্ণনা প্রদান করা হয়েছে, অন্য জাতির লোকেরা যেগুলো সম্বন্ধে ততটা পরিচিত নয়। প্রতিটি খাবারের সাথে, একটি ভিডিও প্রদর্শন করা হয়েছে, যেখানে কি ভাবে এই সব খাবার রান্না করতে হবে তা তুলে ধরা হয়েছে।\nআসুন প্রথমে ক্ষুধা বর্ধক উপাদান দিয়ে শুরু করা যাক। ভিনেগ্রেট হচ্ছে এক রকম সালাদ, যা বিটের শিকড়, আলু, শসার আঁচার, এবং অন্যান্য উপাদান দিয়ে তৈরী করা হয়। এর বর্তমান ধরন অনুসারে, এটি রাশিয়া এবং ইউক্রেনে জনপ্রিয়, যদিও তা ১৯ শতকে স্ক্যান্ডিনেভিয়ার অঞ্চল থেকে রাশিয়াতে প্রবেশ করে, আর দেশটিতে এসে সে তার কিছু উপাদান হারায় এবং অন্যদিকে কিছু উপাদান যুক্ত হয় (মজার তথ্য; ভিনিয়াগ্রেত্তের নামক সসের সাথে রাশিয়ার ভিনেগ্রেটের প্রায় কোন মিল নেই)।\nওকরোশকা হচ্ছে সালাদ এবং সুপের মাঝামাঝি একটা খাবার এবং এটাকে “ঠাণ্ডা সুপ” নামে অভিহিত করা হয়। ওকরোশকা রান্নায় ছোট ছোট মাংস (অথবা মাছ), সব্জি, (যেমন আলু অথবা গাজর), ওষুধি উপাদান, এবং সবশেষে এতে কাভাস যোগ করা হয় (এমন এক পানীয় যা সাধারণ স্লাভ রাষ্ট্রগুলোয় ব্যবহার করা হয়)। গরমকালের প্রখর রৌদ্রে ওকরোশকা রান্না করা হয়, বিশেষ করে যখন কেউ গরম কোন কিছু খেতে চায় না। ব্লগার ইরা_প্লুয়শিকনা বলছেন, ““ ওকরোশকা ছাড়া গ্রীষ্মকালের কোন মজা নেই? এবং ভদ্রমহিলা ওকরোশকা নিয়ে তার শৈশবের স্মৃতি তুলে ধরেছে\nএখন সময় এসেছে প্রধান খাবার নিয়ে কথা বলার; শিই হচ্ছে একটা সুপ যা কিনা বাঁধা কপি, মাংস, গাজর এবং অন্য সুগন্ধি উপাদান দিয়ে তৈরী হয়। এগুলো হচ্ছে এই রান্নার মূল উপাদান, তবে ভিন্ন ভিন্ন ধরনের শিই তৈরী করা সম্ভব। কেউ কেউ এতে মাশরুম যোগ করে থাকে এবং অন্যরা এতে বাঁধাকপির বদলে সোরেল নামক গুল্ম ব্যবহার করে থাকে, অন্যরা এতে আপেল ব্যবহার করে থাকে। তবে সকল যে কোন ভাবে রান্না করলেও এটা এক ধরনের সুপ-যদি তা ভারি অদ্ভুত মনে হয়।\nকুলিচ অনেকটা আগের খাবারের মত, যা কিনা সাধারণ এক খাবার। কুলিচ হচ্ছে ধর্মীয় উৎসবে ব্যবহার করা এক রুটি যা ইস্টারের সময় তৈরী করা হয়। এটা ইস্টারের খাবারে বৈচিত্র্যময় খাবারের একটি যা মধ্যে এবং উত্তর রাশিয়া প্রচলিত এক খাবার। অতীতে, প্রতিটি পরিবার ঘরে একটি করে কুলিচ ভেজে নিত এবং গির্জায় গিয়ে একজন পাদ্রির কাছ থেকে তা পবিত্র করে নিত। তবে আধুনিক এই সময়ে, বেশীর ভাগ নাগরিক দোকান থেকে কুলিচ কেনে, যেখানে ধর্মীয় এই ছুটির দিনের আগে বাণিজ্যিক ভাবে তৈরী এই রুটি বিক্রি করা হয়। এমনকি রুশ অর্থোডক্স চার্চের অনুসারীরা বাইরেও কুলিচ কেনা কিংবা ভাজা বেশ জনপ্রিয়।\n৫. আপেলের আচার\nরুশ গ্রামবাসীদের মাঝে এই আচার এখন বিস্মৃত প্রায় খাবারে পরিণত হয়েছে। অতীতে কৃষকেরা শীতের সময়ে খাওয়ার ওক কাঠের পিপায় পানি ভরে সেখানে আপেল সংরক্ষণ করে রাখত ( হায়, সে সময় কোন ফ্রিজ ছিল না)। যেমন এর এক উদাহরণ, লাইভ জার্নাল ব্যবহারকারী আরফাগ্রাফিয়া তার শৈশব সম্বন্ধে এক লেখায় তুলে ধরেছে। আগে রাশিয়া সব্জি এবং ফল আমদানি করত। তখন দোকানের মেঝেগুলো ছিল পাথরের তৈরী, তাকগুলো তৈরী হতে কাঠ দিয়ে এবং সেখানে বড় বড় বালতি থাকত”। কিন্তু তিনি অভিযোগ করছেন যে এখন আর কোথাও আপেলের আচার পাওয়া যায় না!, যদিও আধুনিক গৃহ সামগ্রী এবং ফল আমদানী হচ্ছে, তবে রাশিয়ার অনেকে এখনো ঘরে আপেলের আচার বানানো হয়। যা কিনা দারুণ সুস্বাদু এক খাবার!\nথাম্বনেইল ছবি লোইয়ানা-এর, উইকিমিডিয়া কমন্স থেকে নেওয়া, সিসি-বাই-এস-এ ২.৫।\nওশেনিয়া4দিন আগে\nজাতি-বর্ণ5দিন আগে


০৬. সমুদ্র ঘোষ জাতক – Bangla Library\n০৬. সমুদ্র ঘোষ জাতক\nলাইব্রেরি » বাংলা ত্রিপিটক » ০২. সূত্র পিটক » খুদ্দক নিকায় » জাতক পঞ্চাশক (অখণ্ড) » ০৬. সমুদ্র ঘোষ জাতক\n“হে দেবতে, যে প্রিয়” ইহা ভগবান বুদ্ধ জেতবনে অবস্থানকালে যশোধরা দেবী সম্পর্কে বলেছিলেন।\nএকদা ভিক্ষুগণ শ্রাবস্তীর বিহারে ধর্মসভায় উপবিষ্ট হয়ে এরূপ কথার উত্থাপন করলেন–“অহো বন্ধুগণ, আমাদের শাস্তা গৃহে অবস্থান কালে যশোধরা দেবীকে পাওয়ার জন্য অন্যের অসাধ্য অসাধারণ মহাশিল্প ধনুর্বিদ্যা দেখিয়ে স্বীয় পত্নীরূপে তাঁকে লাভ করেছেন।” তখন তথাগত বুদ্ধ সে ধর্মসভায় এসে প্রজ্ঞাপ্ত বুদ্ধাসনে উপবেশন করে ভিক্ষুসংঘকে বললেন–“এখন তোমরা কি বিষয়ের আলোচনা নিয়ে এখানে উপবিষ্ট আছ? তখন ভিক্ষুগণ তাঁদের আলোচ্যমান বিষয় যথাযথভাবে বুদ্ধের নিকট প্রকাশ করলে, বুদ্ধ বললেন–“হে ভিক্ষুগণ, আমি শুধু যে এখন যশোধরা দেবীকে এরূপে লাভ করেছি তা নয়, পূর্বে ও তাকে স্ত্রীত্বে বরণ করবার জন্য বিরাট রাজ্যশ্রী, এমন কি মাতাপিতাকে পর্যন্ত ত্যাগ করে অন্যরাজ্যে গিয়েছিলাম।” এ বলে বুদ্ধ নীরব হলেন। তখন ভিক্ষুদের প্রার্থনায় তিনি সে পূর্বকাহিনী বলতে আরম্ভ করলেন–\n“হে ভিক্ষুগণ, অতীতে কাশীরাজ্যে ব্রহ্মপুর নামক এক নগর ছিল। সে নগরে ‘বন্ধুমিত্র’ নামক এক রাজা সাম্যভাবে ধর্মতঃ রাজত্ব করতেন। তাঁর অগ্রমহিষীর নাম ছিল ‘দেবধীতা’। তৎকালে বোধিসত্ত্ব তাবতিংশ স্বর্গ হতে চ্যুত হয়ে দেবধীতা দেবীর জঠরে প্রতিসন্ধি গ্রহণ করেছিলেন। দশমাস পর তিনি বিবিধপুণ্য লক্ষণ সম্পন্ন সুবর্ণ বর্ণ এক পুত্র সন্তান প্রসব করলেন। বোধিসত্ত্ব ভূমিষ্ঠ হওয়া মাত্রই মহাসমুদ্র সগর্জনে বা সঘোষে সংক্ষুব্ধ হয়ে উঠেছিল। তাই পিতা তাঁর নাম রাখলেন ‘সমুদ্র ঘোষ। সমুদ্র ঘোষ ষোল বৎসর বয়ঃক্রমকালে সর্বাবিধ শিল্পে নৈপুণ্য লাভ করলেন।\nতাঁর অনুপম রূপলাবন্যের কথা সমগ্র জম্বুদ্বীপে প্রচারিত হল। সে সময় জম্বুদ্বীপে ‘রম্যপুর’ নামক এক নগর ছিল। সে নগরে “শ্রীসিহন গুপ্ত” নামক একরাজা রাজত্ব করতেন। এ রাজার অগ্রমহিষীর নাম ছিল কনকবতী। কনকবতীর ‘বন্ধুমতী’ নাদী এক কন্যা ছিল। সে ছিল অপরূপ রূপলাবণ্যবতী দেবলোকের অপ্সরার মত মনোহর রূপ তাঁর। রাজকন্যা বন্ধুমতী যেমন রূপবতী, তেমন শীলবতী ও গুণবতী ছিলেন। তিনি যখন বয়স্কা হলেন রাজকুমার সমুদ্র ঘোষের রূপ গুণের কথা শুনে স্বতঃই তাঁর অন্তরগহনে তীব্র অনুরাগের সঞ্চার হল এবং তাঁকে দর্শনেরও বলবতী ইচ্ছা জাগ্রত হল। এমন সময় বন্ধুমতীর পিতা শ্রীসিহন গুপ্ত স্বীয় রাজ্যের মধ্যস্থলে দেবতা পূজার জন্য “দেবকুল” নামক এক দেবগৃহ প্রতিষ্ঠা করেছিলেন। রাজা সর্বদা অমাবস্যা, পূর্ণিমা ও অষ্টমী দিবসে দেবকুল গৃহে উপস্থিত হয়ে দেবতার উদ্দেশ্যে সশ্রদ্ধ অন্তরে বন্দনা ও পূজা করতেন। একদা রম্যপুরের রাজকন্যা বন্ধুমতী এক সুবর্ণ স্যন্দনে আরোহণ করে বহু সখী ও দাসী পরিবৃতা হয়ে শ্বেতছত্র ধারণ করে তুর্যধ্বনি নিনাদিত করে রাজবাড়ী হতে বের হলেন দেবকুলের পূজার জন্য। তিনি মহা আড়ম্বরে অনুক্রমে দেবকুল গৃহে প্রবেশ করে অত্যাধিক ভক্তি সহকারে বন্দনা ও পূজা করে একান্তে দাঁড়িয়ে শিরোপরি কৃতাঞ্জলি হয়ে নিন্মোক্ত শ্লোকে বললেন–\n১। “হে দেবতে, যে প্রিয়, সুরূপ ও মনোহর বলে আমি সৰ্ব্বদা শুনে আসছি, যাকে আমি সতত মানস নেত্রে দর্শন। করছি, তার নাম “সমুদ্র ঘোষ।” এ রাজ পুত্র মহাঋদ্ধিবান। তিনি সর্বদা আমার অন্তর বিচলিত করছেন।”\nএবলে রাজধীতা সেখানেই দাঁড়িয়ে দেবতাদের নিকট প্রার্থনা করলেন।\n২। “এখানে অবস্থানকারী মহাপ্রভাবশালী দেব, আমার মনোরথ পূর্ণ করুন, আমি আপনার বরলাভ করে আশা পূর্ণ হলে পুনরায় আপনার পূজা করব।”।\nএবলে রাজকন্যা দেবতাকে বন্দনা করে রাজান্তঃপুরে চলে গেলেন। তখন চারজন ব্রাহ্মণ ‘রম্যপুর নগর হতে বের হয়ে। গ্রামান্তরে যাচ্ছিলেন। তাঁরা অনুক্রমে গিয়ে ব্রহ্মপুর প্রাপ্ত হলেন। নগর অভ্যন্তরে প্রবেশ করার ইচ্ছায় নগর-দ্বার সমীপে তাঁরা দাঁড়ালেন, এমন সময় রাজকুমার সমুদ্রঘোষ উদ্যানক্রীড়ায় গমন মানসে শ্রেষ্ঠ হস্তীস্কন্ধে আরোহণ করে শ্বেতছত্র ধারণ পূর্বক চতুরঙ্গ সেনায় পরিবৃত হয়ে উদ্যানাভিমুখে অগ্রসর হলেন। পথিমধ্যে রাজপুত্রকে দেখে ঐ ব্রাহ্মণগণ সমস্বরে বলে উঠলেন–“রাজ কুমারের জয় হোক।” তখন বোধিসত্ত্ব তাঁদের জিজ্ঞাসা করলেন–\n৩-৪। “ভদ্রগণ, আপনারা অত্যন্ত ক্লান্ত হয়ে কোথা হতে এসে এখানে দাঁড়িয়ে আছেন? আপনাদের জিজ্ঞাসা করছি যে আপনারা কি জন্য এরাজ্যে এসেছেন? ভোগ সম্পদের জন্য না কি অন্য কোন্ কারণে? আমাকে শীঘ্রই বলুন।” ইহা শুনে ব্রাহ্মণগণ বললেন–\n৫। “দেব, আমরা অনুপম রম্যপুর নগরে বাস করি। আপনাকে দর্শনেচ্ছায় এখানে এসেছি।”\nইহা শুনে মহাসত্ব তাদের বললেন–“ভদ্র ব্রাহ্মণগণ, আসুন আমরা সকলেই উদ্যান ক্রীড়া করব।” এবলে ব্রাহ্মণগণ সহ উদ্যান-অভিমুখে অগ্রসর হলেন। বোধিসত্ত্ব উদ্যানে প্রবেশ করে ব্রাহ্মণগণ সহ স্বীয় পরিষদ বর্গের সঙ্গে উদ্যান ক্রীড়া সমাপন করে একস্থানে উপবেশন করলেন। তখন রাজপুত্র ব্রাহ্মণগণকে সম্বোধন করে বললেন–\n৬। “মহোদয়গণ, আপনাদের নগরে যদি কোন আশ্চর্য বিষয় থাকে, আমাকে তা বলুন। আমি তা জানতে একান্তই ইচ্ছুক।”\nইহা শুনে ব্রাহ্মণগণ বললেন–“দেব, আমাদের রাজার নাম শ্রীসিহন গুপ্ত।” তাঁর অগ্রমহিষীর নাম “কনকবতী দেবী।” তাঁর এক কন্যা আছে। নাম “বন্ধুমতী।” রাজকন্যা অত্যন্ত অভিরূপা, দর্শনীয়া, প্রসাদিকা, সৌভাগ্যবতী, মনোহরা, দেবারীনিভা ও পুণ্যলক্ষণ সম্পন্না। সমগ্র জম্বুদ্বীপের রাজাগণ এ রাজ কন্যার রূপশ্রীর কথা শুনে প্রত্যহ বহু উপহার সহ এসে তাঁকে প্রার্থনা করছেন। কিন্তু আমাদের রাজা কারো প্রার্থনা পূর্ণ করছেন না। দেব, ইহাই আমাদের নগরের আশ্চর্য কথা। রাজ কুমার ব্রাহ্মণদের কথা শুনে আনন্দে উফুল্ল হয়ে প্রত্যেক ব্রাহ্মণকে যথেষ্ট সম্মান, সত্ত্বার করে পঞ্চশত হিসাবে সুবর্ণ মুদ্রা প্রদান করলেন। তৎপর তিনি সূর্যাস্তের পর নগরে প্রবেশ করে স্বীয় প্রাসাদে উপস্থিত হলেন। পরদিবস তিনি পিতামাতার নিকট উপস্থিত হয়ে বললেন–\n৭-৮। “পূজাৰ্হ মাতঃ পিতঃ আমি রম্যপুর গমনের ইচ্ছা করছি। তজ্জন্য আপনাদের অনুমতি প্রার্থনা করছি। তথা হতে পুনঃ এ রাজান্তঃপুরে প্রত্যাবর্তন করব। রম্যপুরের রাজকন্যা দেবকন্যার ন্যায় অনুপম রূপবতী। তাকে দর্শন মানসে আমি তথায় যেতে ইচ্ছা করি।”\nকুমারের একথা শুনে রাজরাণী উদ্বিগ্ন হৃদয়ে পুত্রকে আলিঙ্গন করে তাঁরা শির চুম্বন করার পর অপূর্ণ নেত্রে তাঁর গমন নিবারণ মানসে বললেন–\n৯-১০। তুমি আমাদের উভয়েরই প্রিয়পুত্র। তোমার পিতা রাজা, এবং তোমার মাতা রাজ মহিষী। তুমি আমাদের নিকট হতে পৃথক হলে, তোমায় সতত দর্শনে বঞ্চিত হব। তুমি যে কন্যাকে ইচ্ছা করছ, তাকে এখানে আনবার জন্য তথায় দূত পাঠিয়ে প্রার্থনা জানাব।”\nরাজপুত্র পিতা মাতার একথা শুনে তাদের বন্দনা করে নিজের প্রাসাদে চলে গেলেন। তথায় নিজের আবরণ ভাণ্ডটি গ্রহণ করে তা অমাত্য পুত্রের হস্তে দিলেন। তারপর তিনি তাকে সাথে করে ব্রাহ্মণ চতুষ্টয় সহ রম্যপুরের দিকে যাত্রা করলেন। বোধিসরে অনুভাববলে দেবতাগণ দীর্ঘপথ সংক্ষেপ করে দিল। তাই সে ছয়জন একরাত্রে শতযোজন পথ অতিক্রম করে প্রাতেই রম্যপুরে উপস্থিত হলেন। সে বিষয় প্রকাশ মানসে সৰ্ব্বজ্ঞবুদ্ধ নিন্মোক্ত গাথাযোগে বললেন–\n১১। “দেবগণ, তাঁদের প্রতি অনুকম্পা করে পথ সংক্ষেপ করেছিলেন। রাত্রি শেষ হওয়ার পরই তাঁরা ব্রহ্মপুর সপ্রাপ্ত হলেন।”\nঅতঃপর রাজকুমার এ পাঁচজনকে সঙ্গে নিয়ে বহির্নগর দ্বার-সমীপে এক পান্থশালায় প্রবেশ করে নিরাপদ স্থানে উপবেশন করলেন। সে দিবসে শ্রী সিহনগুপ্ত রাজা বিপুল পূজোপচার লয়ে দেবকুল পূজা করে তথায় একপ্রান্তে উপবেশন করলেন। তারপর রাজকন্যা বন্ধুমতী সুবর্ণ স্যন্দনে আরোহন করে বহু সখী দাসী সহ দেবকুল গৃহে গিয়ে রাজার নিকট উপবেশন করলেন। তখন রাজপুত্র মহামূল্য অলঙ্কারে বিভূষিত হয়ে উক্ত পাঁচজনকে সাথে করে দেবকুল গৃহের দিকে অগ্রসর হলেন। তখন যে কোন মানুষ দেব প্রভাব সম্পন্ন বোধিসত্ত্বের সম্মুখে স্থিত হতে সক্ষম হল না। তিনি দেবলীলায় ও নিজের বিলাস লীলায় দেবকুল গৃহে প্রবেশ করে রাজার পুরোভাগে বসে বীণাবাদ্য করতে আরম্ভ করলেন–। রম্যপুর নগর দীর্ঘপ্রস্থে সপ্তযোজন ছিল। বোধিসত্ত্বের বীণার শ্রুতি মধুর মনোমুগ্ধকর ঝঙ্কার তার তেজ-প্রভাবে সমগ্র রম্যপুর নগর পরিব্যাপ্ত হল। তখন শ্রী সিহনগুপ্ত রাজা বীণার সুমধুর নিক্কন শুনে আশ্চর্য হয়ে অনিমেষ নেত্রে বোধিসত্ত্বের দিকে চেয়ে রইলেন। তাঁর বীণা বাদনে প্রসন্ন হয়ে রাজা ব্রাহ্মণদের জিজ্ঞেস্ করলেন–\n১২। “ওহে ভদ্রগণ, এ বাণীবাদক যুবকটি কার পুত্র?” ব্রাহ্মণগণ বললেন–“মহারাজ, ইনি ব্ৰহ্মপুর নগরের বন্ধুমিত্র রাজার পুত্র, নাম ‘সমুদ্রঘোষ। গাথাযোগে বললেন–\n১৩। রাজন, এ বীণা বাদন কারীর নাম “সমুদ্রঘোষ”। ইনি ব্রহ্মপুর রাজ্যবাসী বন্ধুমিত্র রাজার পুত্র।”\nরাজা তাঁদের কথা শুনে আসন হতে উঠে বোধিসত্ত্বকে বক্ষে জড়িয়ে ধরে তার শির চুম্বন করলেন এবং সাদরে বললেন–“বাবা কুমার, কেন তুমি তোমার রাজ্যশ্রী ত্যাগ করে এখানে এসেছ?” কুমার বললেন–মহারাজ, আমি আপনার গুণ-কীর্তি শুনে, আমার এ দেহকে সানন্দে আপনার দাসরূপে সমর্পণ করবার ইচ্ছায় এখানে এসেছি।” এ কথা শুনে রাজা প্রীতিফুল্ল চিত্তে সে দেবকুল গৃহেই নিজের কন্যার সাথে বোধিসত্ত্বকে বসালেন এবং তাঁদের হস্তদ্বয় গ্রহণ করে সুবর্ণ ভৃঙ্গার হতে জল ঢেলে উভয়ের আবাহ-বিবাহ মাঙ্গলিক কার্য সম্পন্ন করলেন। তারপর দম্পতি যুগলকে সুবর্ণ স্যন্দনে বসিয়ে বিরাট শোভা যাত্রা সহকারে রাজপ্রাসাদে নিয়ে এলেন। তখন শ্রী সিহনগুপ্ত রাজা নানাবিধ উপহার দ্রব্য সজ্জিত করে সপরিষদ দু’জন রাজদুত দ্বারা তা ব্ৰহ্মপুর নগরে প্রেরণ করলেন। তাঁরা অনুক্রমে ব্ৰহ্মপুর নগরে প্রবেশ করে বন্ধুমিত্র রাজার নিকট উপস্থিত হয়ে, তাকে যথাযোগ্য সম্মান প্রদর্শনের পর উপহারগুলি প্রদান করে বললেন–“মহারাজ আমাদের রাজা আপনার সাথে মিত্ৰতা করতে ইচ্ছুক। অপিচ সমগ্র জম্বুদ্বীপের রাজাগণ আমাদের রাজকন্যা যাচ্ঞা করলেও তিনি কাকেও দেননি। কিন্তু আপনার পুত্রকে দেখামাত্র তার শির চুম্বন করে তাকে কন্যা সম্প্রদানের ইচ্ছা পোষণ করেছেন। তাই আপনাকে সে কারণ জ্ঞাপনার্থ আমাদিগকে আপনার নিকট পাঠিয়েছেন। রাজা এ খবর পেয়ে অতিশয় সন্তোষ হলেন এবং পরদিবস চতুরঙ্গ সেনাবাহিনী পরিবেষ্টিত হয়ে স্বীয় প্রধান মহিষী সহ ব্ৰহ্মপুর নগর হতে যাত্রা করে অনুক্রমে। রম্যাপুর নগরের বহ্রিদ্বারে গিয়ে উপস্থিত হলেন। তখন শ্রী সিহনগুপ্ত রাজা বন্ধুমিত্র রাজার আগমন সংবাদ শুনে কুমার সমুদ্রঘোষ সহ মহাপরিষদ সমভিব্যাহারে এসে সসম্মানে সপরিষদ তাঁকে আগু বাড়িয়ে স্বীয় প্রাসাদে নিয়ে গেলেন। সে দিনই রাজা দেবলোকের ন্যায় নগর সুসজ্জিত করে উভয়ের আবাহ-বিবাহ মাঙ্গলিক কার্য সম্পন্ন করলেন। তখন শ্রীসিহন রাজা ও বন্ধুমিত্র রাজা, উভয় ক্ষত্রিয় বৈবাহিক সুত্রে আবদ্ধ হয়ে এক পালঙ্কে বসে একই সুবর্ণ পাত্রে ভোজন করলেন। অতঃপর রাজা বন্ধুমিত্র রম্যপুরের রাজার সাথে প্রিয়বাক্যে নিন্মোক্ত গাথা ভাষণ করলেন–\n১৪। ১৫। “রাজ পূর্ণচন্দ্র যেমন নক্ষত্রের চেয়েও অতিশয় বিরোচিত হয়, সেরূপ আমিও পরিষদ মধ্যে সর্বদা বিরোচিত হই। আমার রাজ্য আর আপনার রাজ্য দ্বিভাগ হলেও এক বলে মনে করবেন। আপনার দুঃখ হলে তা আমারই দুঃখ, আমার দুঃখ হলে তা আপনারই দুঃখ বলে ধারণা করবেন।” আর এবাক্য শুনে শ্রীসিহন গুপ্ত রাজা নিন্মোক্ত গাথায় বললেন–\n১৬। “রাজন, আপনার এবাক্য অতি উত্তম, আমাদের উভয়ের রাজ্য একরাজ্য বলেই ধারণা সকল সময় চিন্তা করব।”\nঅতঃপর বোধিসত্ত্বের পিতা-মাতা উভয়ে সপরিষদ শ্রীসিহনগুপ্ত রাজার নিকট বিদায় নিয়ে রম্যপুর নগর হতে স্বীয় রাজ্যে প্রত্যাবর্তন করলেন। কুমার সমুদ্রঘোষ রম্যনগরে রাজকন্যার সাহচর্যে অবস্থান করে দিব্য সুখের ন্যায় অভূতপূর্ব সুখ পরিভোগ করতে লাগলেন। সে বিষয় প্রকাশ মানসে জগৃজ্যোতিঃ বুদ্ধ নিন্মোক্ত গাথাটি বললেন–\n১৭। তদবধি সমুদ্র ঘোষ তথায় দীর্ঘদিন যাবৎ অবস্থান। করে রাজকন্যা সহ সর্বদা ইহলৌকিক সর্বসুখ পরিভোগ করছিলেন।\nঅতঃপর সমুদ্র ঘোষের পত্নী বন্ধুমতী পূর্বে যে দেবতার সমীপে পূজা দেওয়ার জন্য মানত করেছিলেন, তদনুরূপ পূজা দেবার ইচ্ছায় স্বামীকে বললেন–“মিন, আমি দেবকুলের সমীপে পূজা দেওয়ার জন্য মানত করেছিলাম। আমার আশা যখন পূর্ণ হয়েছে, তাই আজ দেবতাকে পূজা দেব। ইহা শুনে। বোধিসত্ত্ব বললেন–“ভদ্রে, তখন তুমি কি প্রার্থনা করে মানত করেছিলেন?” রাজকন্যা বললেন–\n১৮। “দেব, আপনাকে বিবিধ গুণবত্তার কথা শুনে আমি আকৃষ্ট হয়ে পড়ি। আমার মনশ্চক্ষে রাত দিন কেবল আপনাকেই দেখেছি, আপনার কথাই চিন্তা করেছি। আমার একমাত্র কামনা–আপনার সাথে আমার মিলন হউক, মধুর মিলন, যুগল মিলন। দেবতার নিকট কেবল প্রার্থনা আমার আশা পূর্ণ করুন’ আমি পূজা দেব।” আমার আশানুরূপ প্রার্থনা পূর্ণ হয়েছে। চলুন প্রাণেশ্বর, দেবমন্দিরে যাই। আজ আমরা উভয়ে দেবপূজা করব। “ইহা শুনে বোধিসত্ত্ব প্রীত হয়ে বললেন–\n১৯। ২০। “ভদ্রে, ব্রাহ্মণের মুখে যেদিন তোমার রূপগুণের কথা শুনেছি, সেদিন হতেই সর্বদা তোমার কথা চিন্তা করে উন্মাদের মত হয়েছিলাম।\n২১। তোমাকে পাওয়ার ইচ্ছায় আমি স্বীয় রাজ্য, ধন-জন ও পিতা-মাতা সবাইকে ত্যাগ করে তোমার নিকট ছুটে এসেছি।”\nতখন রাজপুত্র স্বীয় পত্নী বন্ধুমতী সহ দেবকুল-গৃহে গিয়া পূজা-সকার সম্পাদনের পর পুনঃ উভয়ে আপন প্রাসাদে প্রত্যাবর্তন করলেন। এরূপে বোধিসত্ত্ব তথায় একবৎসরকাল অতিক্রমের পর উদ্যান ভ্রমনের তার ইচ্ছা উৎপন্ন হল। তাই তিনি সস্ত্রীক এক সুবর্ণ স্যন্দনে আরোহণ করে সপরিষদ উদ্যানাভিমুখে যাত্রা করলেন। তৎকালে এক বিদ্যাধর কৈলাস পর্বতের রৌপমান শিখরে পত্নী সহ বিচিত্র সুন্দর পুষ্পমাল্য বিভূষিত হয়ে আনন্দ উপভোগ করার পর একহস্তে খড়গ এবং অপর হস্তে এক পাতকা ধারণ করে ভার্যাকে স্বীয় জানুতে বসিয়ে আকাশ পথে গমন করতে লাগল। তখন সুবর্ণময় সুদর্শন পর্বত কুটে একাকী বাসকারী অপর এক বিদ্যাধর তথায় একাকীই ক্রীড়া করে মালার ইত্যাদি নানাবিধ পুষ্পে নিজকে বিভূষিত করল এবং ঢাল-খড়গে সজ্জিত হয়ে সুদর্শন পর্বত শিখর হতে আকাশ-পথে চলতে লাগল। কৈলাস কুটপর্বতবাসী বিদ্যাধরের নাম ছিল রণাভিমুখ। আর সুদর্শন পর্বত কুটবাসী বিদ্যাধরের নাম ‘রণাপতিতা। এরূপে তারা আকাশপথে গমন কালে পরস্পর সম্মুখীন হল। সুদর্শন পর্বত বাসী বিদ্যাধর কৈলাস-কুট-পর্বতবাসী বিদ্যাধরকে দেখে বলল–“হে, তোমার নাম কি?” ইহা শুনে সে বলল–আমার নাম ‘রণাভিমুখ। তুমি আমাকে জাননা?’ এরূপে উভয়ে বাবিতণ্ডা আরম্ভ করে ক্রোধান্বিত হয়ে আকাশেই যুদ্ধ আরম্ভ করল। ইহাতে-রণাভিমুখ বিদ্যাধর পরাজিত হল। তৎপর রণাপতিত বিদ্যাধর রণাভিমুখের ভার্যালয়ে প্রস্থান করল। তখন রণাভিমুখের দেহের খড়ুগাহত স্থান হতে নিরন্তর রক্ত নিঃসরণ বিধায় লাক্ষা রসেন করার ন্যায় হয়েছিল। সে রণাভিমুখ বিদ্যাধর স্মৃতি ও ধৈর্য ধারণ করতে অসমর্থ হয়ে খড়গ হস্তে বোধিসত্ত্বের উদ্যানে পতিত হল। বোধিসত্ত্ব উদ্যানে প্রবেশ করে পত্নী সহ উদ্যান ক্রীড়া সমাপ্তির পর উদ্যানের মধ্য স্থলে সুনির্মিত উদ্যান-প্রাসাদে প্রবেশ করলেন। তথায় পত্নীকে রেখে পুরোহিত পুত্র এবং অমাত্য পুত্রকে সম্বোধন করে বললেন–“ওহে, এস এখন আমরা উদ্যানের বৃক্ষ-বনান্তরে ক্রীড়া করব।” এবলে তারা তথায় যাওয়ার সময় দূর হতে ঐ বিদ্যাধরকে দেখতে পেয়ে তার নিকট উপস্থিত হলেন এবং জিজ্ঞাসা করলেন–‘তুমি কিজন্য এখানে এসেছ? সে বলল মন, আমরা দু’জন বিদ্যাধর আকাশেই যুদ্ধারম্ভ করেছিলাম। আমি পরাজিত হয়ে এখানে পতিত হয়েছি। রাজকুমার ইহা শুনে কারুণ্য চিত্তে নিজেই তাকে উঠিয়ে উদ্যান-প্রাসাদে নিয়ে গেলেন। তথায় চিকিৎসার ব্যবস্থা করা হল। চার পাঁচ দিনের মধ্যেই সে সম্পূর্ণ আরোগ্য লাভ করল। এতে বিদ্যাধর। রাজপুত্রের উপকারের প্রত্যুপকার স্বরূপ ওর খখানা তাঁকে দান করে বলল–“এখক্ষ মহাতেজস্বী ও মহানুভাব সম্পন্ন। ইহা আপনি হস্তে ধারণ করে আপনার ইচ্ছানুযায়ী ভূমি প্রদেশে\nও আকাশ মার্গে দ্রুত বেগে গমন করতে পারবেন।” এ বলে। খখানা সমুদ্র ঘোষকে প্রদান করল। তৎপর সে স্ব-স্থানে চলে গেল। অতঃপর কুমার পত্নী বন্ধুমতীকে সম্বোধন করে বললেন–\n২২। “ভদ্রে, আমি এখন মনোরম হিমালয়ে যেতে ইচ্ছা করছি। তুমিও আমার সাথে এস।”\nএবলে মহাসত্ত্ব স্ত্রীকে নিজের জানুর উপর বসায়ে খক্ষখানা হস্তে ধারণ করে আকাশে উত্থিত হলেন এবং আকাশ পথে উত্তরাভিমুখে যেতে লাগলেন। নি প্রদেশে তারা অনেক পর্বত দেখতে পেলেন। আরো কিছুদূর অগ্রসর হওয়ার পর দেখলেনএক রৌপ্যময় পর্বত। তৎপর সুবর্ণময় পর্বত, এরপর অপর এক রৌপ্যময় পর্বতের পর দেখলেন হিমালয় পর্বত। এ। গিরিরাজ শতকূট ও সপ্ত রতনময় চুরাশি হাজার শিখর মালায় পরিশোভিত। পঞ্চশত যোজন উচ্চ, উহা নানাবিধ কল্পবৃক্ষ প্রতিমণ্ডিত, বিভিন্ন প্রকার কিন্নর-কিন্নরী ও পক্ষী মৃগ সমাকুল এবং হস্তী, অশ্ব, সিংহ, ব্যাঘ্র, গণ্ডার, ভল্লুক ও তরঙ্কু প্রভৃতি হিংস্রপ্রাণী সমাকীর্ণ। অতঃপর রাজপুত্র হিমবন্ত পর্বতে অবতরণ করলেন। তথায় বিবিধ বর্ণের পুষ্প নিচয়ে উভয়ে। সজ্জিত হলেন ও নানাবিধ ফলমূল সংগ্রহ করে ভক্ষণ করলেন।\nতৎপর নানাপ্রকার হংস ও পঞ্চবিধ পদ্ম সমাচ্ছন্ন এক সরোবরে উভয়েন ও জলপান করলেন। তথায় তারা ভ্রমন করে বহু পর্বত ও গুহা দেখলেন। একটি গুহায় প্রবেশ করে এক দিবারাত্র বাস করলেন।\nএদিকে রমপুরের উদ্যানে সমুদ্র ঘোষের সঙ্গে আগত অমাত্য প্রমুখ জনগণ তাকে ও রাজকন্যাকে না দেখে তারা সমস্ত উদ্যান অন্বেষণ করলেন। কোথাও তাদের না দেখে তারা এসে শ্রীসিহন গুপ্ত রাজাকে এবিষয় জ্ঞাপন করলেন। ইহা শুনে রাজা চিন্তিত হয়ে এক অমাত্যকে বললেন–“হে ভদ্র, তুমি এখন ব্রহ্মপুরে গিয়ে আমার সুহৃদ বন্ধুমিত্র রাজাকে এবিষয় বল-” তিনি তখনি রাজাদেশ প্রতিপালন করলেন, ব্রহ্মপুর নগরে উপস্থিত হয়ে রাজাকে বললেন–\n২৩। নরেন্দ্র, আপনার পুত্র সমুদ্রঘোষ ও তৎপত্নী বন্ধুমতীকে আমাদের সেখানে কোথাও দেখছিনা। আপনার পুত্র কি এখানে এসেছেন? তা অবগতির জন্য রাজা আমাকে আপনার নিকট পাঠিয়েছেন।\nরাজা চিন্তিত হয়ে বললেন–তারা ত এখানে আসেনিই গেল কোথায়?\n২৪। অমাত্য প্রবর, এ যে খুব চিন্তার বিষয়, তারা কোথায় গেল। আমার নিকট আসেনি। এখানে তাকে কোথাও কেহ দেখেনি।” ইহা শুনে রাণী দেবধীতা বললেন–\n২৫। দেব, উপায় কি? এখন কি করা যায়? আপনিও তাকে কি করে দেখবেন। বোধ হয় পূর্ব কর্মের বিপাকবশে তারা নষ্ট হয়েছে।”\nইহা শুনে বন্ধুমিত্র রাজা দুঃখিত ও বিমর্য হলেন এবং রাজা-রাণী উভয়ে বক্ষে করাঘাত ও ক্রন্দন করে বললেন–\n২৬। হায় হায়, পুত্র ও রাজ্য উভয় নষ্ট হল। তারা কোথায় গেল? আমরা কিরূপে জীবিত থাকব?\n২৭। কোন রাজ্যে বা দেশে তাদের কোনও খোঁজ পাওয়া যাচ্ছেনা। তাদের অদর্শনে আমরা এখন সুখ লাভে বঞ্চিত।\nঅতঃপর রাজা-রাণী অমাত্যকে উপহার দিয়ে বিদায় করার পর পুত্রবিয়োগ দুঃখে ম্রিয়মান হলেন। উক্ত অমাত্যও স্বীয় দেশে প্রত্যাবর্তন করে রাজাকে সমুদ্রঘোষের পিতার খবর বললেন–\n২৮। “রাজন, বন্ধুমিত্র রাজা পুত্রকে দেখেননি। তাঁরা খবর পেয়ে অতীব বিলাপ করছেন।”\nতা শুনে রাজা অতিশয় দুঃখিত হলেন। অতঃপর রাজকুমার হিমবন্তে দু’মাসেরও অধিককাল অবস্থান করে পুনঃ আকাশ পথে যেতে লাগলেন। কৈলাস পর্বতের কুট প্রদেশে সুবৰ্ণ নামক এক স্থানে কিন্নর কিন্নরিগণ বাস করে। কিন্নর রাজ। বিদ্যাধরের নাম ছিল ‘দুমরাজ। বোধিসত্ত্ব দেবীর সহিত আকাশ পথে যাওয়ার সময় দেবনগর সদৃশ সে স্থানটি দেখে তথায় অবতরণ করলেন এবং এ মনোহর সুবর্ণ নগরে দেবরাজ-লীলায় ও স্বীয় বিলাস লীলায় প্রবেশ করলেন। দুমরাজ বোধিসত্ত্বকে দেখে ‘একুমার সমুদ্র ঘোষ হবে। এ চিন্তা করে বললেন–এস, বাবা, আমার সাথে একাসনে উপবেশন কর।” ইহা শুনে বোধিসত্ত্ব ভার্ষাসহ তথায় কিন্নর রাজার সঙ্গে একাসনেই উপবেশন করলেন। তখন কিন্নর রাজ বোধিসত্ত্বকে আলিঙ্গন ও শির চুম্বনের পর বললেন–\n২৯। “এ নগর অত্যন্ত মনোরম। ইহা পুণ্যকামীদের জন্য উৎপন্ন হয়েছে। স্বর্ণালঙ্কার সমলস্কৃত এ শ্রেষ্ঠ রাজ্য তোমাকে দিচ্ছি।” দুমরাজের কথা শুনে রাজকুমার বললেন–\n৩০। “রাজন, ইহা আপনার সাধুবাক্য। আপনার নিকট আমরা অবস্থান করব। এ পর্বতে মাসেক কাল বাস করে ইচ্ছামত আনন্দ উপভোগ করব।”\nতখন রাজপুত্র কৈলাসকুটে মাসাধিক কাল বাস করে দুমরাজের নিকট হতে বিদায় নিয়ে আকাশ পথে বহুদূর যাওয়ার পর দেখলেন চারধারে মনোরম ঘাঠযুক্ত সপ্ত রত্নময়\nঅনোবতপ্ত হ্রদ। এ চার ঘাটের মধ্যে এক ঘাঠে দেবতাগণমান। করেন। একঘাঠে দেবকন্যাগণ, একঘাঠে যক্ষগণ এবং অপঘাঠে বিদ্যাধরগণ লন করেন। সমুদ্রঘোষও দেবীসহ আকাশ হতে অবতরণ করে সে অনোবতপ্ত হ্রদে জল ক্রীড়া করে মাসেককাল তথায় বাস করলেন। পুনঃ সেখান হতে আকাশ পথে যাওয়ার সময় ছদ্দন্ত হ্রদ দৃষ্টি গোচর হল। এ হ্রদের পরিমণ্ডল পরিক্ষেপ ছয়ত্রিশ যোজন পরিমাণ। এ হ্রদে কোন শৈবাল বা পানাদি কিছুই নেই। এ হ্রদটি রৌপ্য, সুবর্ণ মনি, জাতি, হিঙ্গুল, অঞ্জন ও সেল এ ষড়রত্নময় পর্বতদ্বারা পরিবেষ্টিত। মহাসত্ত্ব এরূপ মনোরম ছদ্দন্ত হ্রদ দেখে আকাশ হতে অবতরণ করে সে হ্রদ তীরে স্থিত হলেন। মহাসত্ত্ব জাতিস্মর জ্ঞান সম্পন্নছিলেন। তিনি তাঁর পূর্ব নিবাস স্মরণ করে দেবীর সহিত এরূপ আলাপ করলেন\n৩১। “আমি এক পূর্বজন্মে এ মনোহর হ্রদে হস্তীদের প্রধান মহাঋদ্ধিবান নাগরাজ ছিলাম।\n৩২। ভদ্রে এ ছদন্ত সরোবরে আট হাজার হস্তীর মধ্যে আমিই সর্বশ্রেষ্ঠ বলশালী হস্তীরাজ ছিলাম।”\nবন্ধুমতী দেবীও তথায় সেরূপ জাতিস্মর জ্ঞান লাভ করে স্বামী সমুদ্রঘোষকে বললেন–\n৩৩। “দেব, আমিও পূর্বজন্মে এ ছদন্ত সরোবরে সুভদ্রা নামিকা হস্তিনী হয়ে এখানে আপনার নিকট বাস করেছিলাম নয় কি?”\nএরূপে উভয়ে পরস্পর আলাপের পর ছদ্দন্ত হ্রদে অবতরণ করলেন এবং পদ্ম ও অন্যান্য পুষ্প সংগ্রহ করে উভয়ে পুষ্পমাল্যে সুসজ্জিত হলেন। তথায় কিছুকাল অবস্থানের পর আকাশ পথে যাওয়ার সময় এক রমণীর সুবর্ণভূমি দেখলেন। তথায় এক বৈদূর্য ও রত্নময় পঞ্চদশ হস্ত উচ্চ ও দীর্ঘ-প্রস্থে ত্রিশ হস্ত ফলক দেখলেন। তখন বোধিসত্ত্ব এরূপ সম্পদ দেখে\nদেবীকে সম্বোধন করে বললেন–\n৩৪। “ভদ্রে, আমরা এখন এ বৈদূর্য ফলকে অবতরণ করব। সেখানে বিশ্রাম করে পরে আমরা রম্যপুরে যাব।”\nএবলে উভয়ে উক্ত বৈদূর্য ফলকে অবতরণ করলেন। তথায় একটি জলপূর্ণ, আর একটি সুগন্ধি পূর্ণ সুবর্ণকূপ আছে। পূর্বে বিদ্যাধরগণ সে সুবর্ণকূপ হতে জল ব্যবহার করে। সুগন্ধিপূর্ণ সুবর্ণকূপ হতে সুগন্ধি নিয়ে নিজদেহে মণ্ডিত করে ঐ বৈদূর্য ফলকে উপবেশন করত। তারা সে সুবর্ণকূপ হতে জল নিয়ে মুখপাত প্রক্ষালন করে সুগন্ধিকূপ হতে সুগন্ধি বিলেপন করলেন। তারপর বিশ্রামের জন্য উভয়ে ঐ বৈদূর্য রত্নময় ফলকে গিয়ে শয়ন করে নিদ্রিত হলেন। তখন এক বিদ্যাধর আকাশ পথে যাওয়ার সময় এদের নিদ্রিতাবস্থায় দেখে তথায় অবতরণ করল এবং রাজকুমারের দিব্য খড়গখানা নিয়ে আকাশ পথে চলে গেল। পরে উভয়ে নিদ্রা হতে জাগ্রত হয়ে খড়গ না দেখে চারদিকে অন্বেষণ করলেন। কোথাও সন্ধান না । পেয়ে বন্ধুমতী স্বামীর পাদমূলে মস্তক রেখে সরোদনে বললেন–\n৩৫। “দেব, আপনাকে আমার এ শেষ বন্দনা ও শেষ দেখা। হে ক্ষত্রিয়, যদি আপনার প্রতি আমার কোন কৃত অপরাধ থাকে, তা ক্ষমা করুন।”\n৩৬। “ভদ্রে কায়-চিত্তে যে দুঃখ উৎপন্ন হয়, তা ক্ষমা করব। সম্পত্তি ও বিপত্তি জগতের নিয়ম। প্রাণীদের জীবন\nঅনিত্য। তুমি বিহ্বল হয়ে আর বিলাপ করোনা!”\nএকথা শুনে দেবী বললেন–“দেব, এখন আমরা কি করে যাব? ভদ্রে, এখন সমুদ্র পার হতে হবে।” “দেব, কি করে এ সমুদ্র পার হব?” প্রত্যুত্তরে রাজ কুমার বললেন–\n৩৭। “ভদ্রে, মনুষ্যগণ সমুদ্রে পতিত হলে যে ভাবে সমুদ্রের পরপারে উত্তীর্ণ হয়, আমরাও তাদের অনুকরণ করে সমুদ্র উত্তীর্ণ হব।”\nএ বলে তিনি দেবীকে সাথে করে সেখান হতে সমুদ্র তীরে উপস্থিত হলেন। তথায় অনেক অন্বেষণ করে কোথাও নৌকা দেখলেন না। পরে দেখলেন এক পুরাতণ শিমুল বৃক্ষের একখানা কাণ্ড ভাসছে। তারা উভয়ে সেটায় উঠে ক্ৰমশঃ সমুদ্রের মধ্যদেশে এসে পড়লেন। তখন অর্ধরাত্রি, ঘোর অন্ধকার। চারিদিকে মহামেঘ উঠে প্রবল বায়ু প্রবাহিত হল ও মুষলধারে বৃষ্টি বর্ষণ হতে লাগল। এর ফলে সমুদ্রে ভয়ঙ্কর তরঙ্গের সৃষ্টি হল। প্রকাণ্ড তরঙ্গের আঘাতে উক্ত শিমূল বৃক্ষের কাণ্ডখানি মধ্যস্থলে ভেঙ্গে গেল। তখন একভাগে একাকিনী বন্ধুমতী দেবী, অপরভাগে একাকী রাজপুত্র। তখন দেবী স্বামী হতে বিচ্ছিন্ন হয়ে রোদন করতে করতে সমুদ্র মধ্যে শিমূল বৃক্ষের কাণ্ড আশ্রয় করে ভেসে চললেন। রাজপুত্র ও কেঁদে কেঁদে অপর কাণ্ডের আশ্রয়ে সমুদ্রে ভেসে চল্লেন। এরূপে উভয়ে প্রবল বাত্যাঘাতে জর্জরিত ও ব্যতিব্যস্ত হয়ে সমুদ্রমধ্যে রাত্রি অতিবাহিত করলেন। ঊষার আবির্ভাব হল, প্রভাতে দেবী দেখলেন সমীপে এক ভেলা। তিনি সেই ভেলায় উঠে ক্রমে সমুদ্র তীর প্রাপ্ত হলেন। তীরে দাঁড়িয়ে স্বামীকে কোথাও না দেখে বিলাপ করতে করতে সেখানেই মূৰ্ছিত হয়ে ভূতলে লুটিয়ে পড়লেন। পুনঃ তিনি স্মৃতি লাভ করে পুনঃরায় কেঁদে কেঁদে স্বামীকে অন্বেষণ করতে লাগলেন। তার দেখা না পেয়ে। বললেন–\n৩৮। “সমুদ্রে বোধ হয় আমার পতিকে মৎস্য-কচ্ছপে খেয়ে ফেলেছে। তাই তাঁকে দেখছিনা। এখানে আমার পতিকে কে জানাবে? কেই বা তার খবর দেবে?”\nদেবী এরূপ বিলাপ করে সেখানেই নিজের বস্ত্র শুকিয়ে নিলেন। অলঙ্কারগুলি কাপড়ের কোণায় বেঁধে ধীরপদ-বিক্ষেপে ‘ম রাজ্যের রাজধানীতে উপস্থিত হলেন। তখন দেবী নিজের সর্বাঙ্গে অঙ্গার চূর্ণ মর্দন করে নগরে প্রবেশ করলেন। এক বৃদ্ধা নারী তাঁকে দেখে জিজ্ঞেস করল–“মা তুমি কোথা হতে আসছ?” দেবী বললেন–“আর্যে, আমি রম্যপুর নগর হতে আসছি।” বৃদ্ধা বলল–“মা, এ নগরে তোমার পরিচিত কেহ আছে কি? দেবী বললেন–“আর্যে, এখানে আমার পরিচিত কেহ নেই।” তখন বৃদ্ধা বলল–“মা, তাহলে তুমি এ নগরে আমার গৃহেই বাস করবে।” তখন দেবী ‘সাধু আর্যে বলে বৃদ্ধার কথা অনুমোদন করে তৎসঙ্গে ওর গৃহে গেলেন। তথায় সে রাত্রি অতিবাহিত করে প্রভাতে দেবী স্বীয় এক অঙ্গুরীয়ক ও পদ্মরাগমণি এক শ্ৰেষ্ঠীর নিকট বিক্রি করতে গেলেন। শ্রেষ্ঠী মণি দেখে বুঝলেন–‘এ মণি অমূল্য সম্পদ। তিনি দেবীকে বললেন–“ভদ্রে, এ মণি মুণ্ড রাজ্য হতেও অধিক মূল্যবান। আমার নিকট যা ধন আছে, তা এ মণির মূল্যের পরিমাণ হবে না। যদি তুমি এর মূল্য পঞ্চ গো শকট পরিপূর্ণ ইচ্ছা কর, তা হলে তার বিনিময়ে এ মণি আমাকে দিতে পার।’ দেবী শ্রেষ্ঠীর কথায় সম্মত হয়ে তাঁর নিকট হতে পঞ্চশকট পূর্ণ স্বর্ণ গ্রহণ করলেন। তৎপর সে নগর-দ্বারে দেবী আশানুরূপ সুন্দর এক নক্‌শা অঙ্কণ করে বর্ধকী ডেকে সপ্ততল এক সুদৃশ্য মহাশালা। নির্মাণ করালেন। তথায় চিত্রকর আহ্বান করে বললেন–“হে চিত্রকর, এ শালায় প্রথম দেবতার রূপ অঙ্কণ করুন। তারপর বন্ধুমতী দেবীর সাথে সমুদ্র ঘোষের শুভ মিলন অঙ্কণ করুন। সুবৰ্ণ ভূমি অঙ্কণ করে তথায় বৈদূর্যরত্নময় ফলকে শায়িত নারীপুরুষ দু’জনের ছবি অঙ্কণ করুন। সমুদ্র মধ্যে শিমুল বৃক্ষের কাণ্ড গ্রহণকারী দু’জন স্ত্রী-পুরুষের সমুদ্রে ভাসমানাবস্থা এবং আবার দ্বিভাগে এক এক জনের ভাসমান চিত্র অঙ্কণ করুন।” চিত্রকরও দেবীর নির্দেশানুরূপ সমস্ত চিত্র অঙ্কণ করলেন। তৎপর দেবী নিজের দাসীকে বলে রাখলেন–‘মাতঃ, যারা আমার এ শালায় উপস্থিত হয়, তাদের ভোজন কৃত্য সম্পাদন করিবে আমার প্রকোষ্ঠে তাদের নিয়ে আসবে।” রাজকন্যা দিবারাত্র কেবল স্বামীকে স্মরণ করে অশ্রুবর্ষণ ও বিলাপ করে এ গৃহে অবস্থান করতে লাগলেন।\nএদিকে রাজ পুত্র সমুদ্র ঘোষও প্রচণ্ড বাত্যাঘাত প্রহৃত হয়ে সমুদ্রের মধ্যস্থলে এসে পড়লেন। কি কারণে তাঁরা স্বামী-স্ত্রী উভয়ে এরূপ মহাবিপদ ও দারুণ দুঃখ ভোগ করলেন? এর কারণ নিশ্চয়ই আছে। ইহা তাদের পূর্বজন্মার্জিত দুষ্কর্মেরই ফল। সে সম্বন্ধে বর্ণিত আছে\nঅতীতকালে বারাণসীতে এক তরুণ যুবক অবস্থান করতেন। একদা তিনি সস্ত্রীক নদীতেন করতে গিয়েছিলেন। তখন এক সম্যক সমুদ্ধের শাসনে প্রব্রজিত এক ছোট শ্রামণ তাঁদের সমীপন্থ ঘাটে একখানা ক্ষুদ্র নৌকায় আরোহণ করে জলক্রীড়া করছিল। তখন ঐ জয়মতি হস্ত দ্বারা জল তরঙ্গ উৎপাদন করলেন। তরঙ্গাঘাতে ক্ষুদ্র নৌকাখানি নিমগ্ন হল। তখন শ্রামণ জলে নিমগ্ন ভয়ে ভীত হয়ে জল-তরঙ্গে ভেসেড়ুবে কষ্ট পেতে লাগল। তৎকালে উক্ত দম্পতি যুগল সে শ্রামণকে ধরে নদী-তীরে তুলে দিলেন। এ কর্মের ফলেই তারা স্বামী-স্ত্রী উভয়ে পঞ্চশত জন্মে সমুদ্রে এরূপ দুঃখ ভোগ করেছিলেন। তদ্ধেতু বোধিসত্ত্ব সভার্যা সে কর্মবিপাকবশে এ জন্মে সমুদ্র মধ্যে এরূপ দুঃখ ভোগ করেছেন। সমুদ্র ঘোষ ছিলেন তখনকার যুবক এবং বন্ধুমতী দেবী ছিলেন যুবকের স্ত্রী। সে বিষয় প্রকাশ মানসে তথাগত বুদ্ধ নিন্মোক্ত ছয়টি গাথায় বললেন–\n৩৯। অতীত জন্মে পাপকর্ম করে সমুদ্রঘোষ সস্ত্রীক এজন্মে এরূপ দুঃখ প্রাপ্ত হলেন।\n৪০। সুকৃত দুষ্কৃত কর্মের বিপাক কখনো ব্যর্থ হয়না। ক্ষুদ্রতম কর্মকেও অবহেলা করতে নেই।\n৪১। পূর্ব বা বর্তমানের কৃতকর্ম ক্ষুদ্র হউক বা বৃহৎ হউক, অথবা বহু অতীতকালে কৃত হউক, তা কখনো নিষ্ফল হয় না।\n৪২। ইহলোকে যে ব্যক্তি পাপ বা পুণ্য কর্ম করে, তা-ই সর্বদা ছায়ার ন্যায় তার সঙ্গেই গমন করে।\n৪৩। তদ্ধেতু নিজের সুখকামী জ্ঞানীগণ পাপে চিত্ত সংযুক্ত না করে পুণ্যেই চিত্ত সংযুক্ত করে।\n৪৪। সুপতি রূপ সম্পদ দায়ক পুণ্য কর্মই করা উচিত। তা-ই সর্বদা প্রণীদের পরলোকে প্রতিষ্ঠা হয়।\nঅতঃপর সমুদ্র ঘোষ সমুদ্রে নিমগ্ন হবার উপক্রম হল। তখন সমুদ্রের অধিষ্ঠাত্রী মণিমেখলা নাম্নী দেবধীতা সাতদি যাবৎ দেবলোকে দেবসভায় উপস্থিত ছিলেন। তৎপর সমুদ্র রক্ষাকারিণী সে দেবকন্যা দিব্যনেত্রে দেখলেন–সমুদ্রে বোধিসত্ত্ব নিমগ্ন হচ্ছেন। ইহা দেখে তন্মুহুর্তে দেববালা দেবরাজ সমীপে উপস্থিত হয়ে তাঁকে এ বিষয় জ্ঞাপন করলেন। দেবরাজ শুনে দেবকন্যাকে ভৎর্সনা করে বললেন–“দেবীতে, শীলবান, পিতৃপোষক সৎপুরুষ এবং মাতা-পিতা পোষিকা, শীলবতী ও পন্ত্রিতা নারী সমুদ্রে পতিত হলে তাদের রক্ষা করা তোমারই কর্তব্য। অথচ মহাপুরুষ বোধিসত্ত্বকে নিরাপদে রক্ষা না করে এখানে কেন এসেছ?” দেবরাজের ভৎর্সনায় দেবকন্যা ভীত-সন্ত্রস্ত হয়ে তখনি বোধিসত্ত্বের নিকট উপস্থিত হলেনঃ এবং তাঁর হস্তে একখানা খড়গ প্রদান করে স্বীয় দোষের জন্য ক্ষমা প্রার্থনা করলেন।। তখন সমুদ্রঘোষ খড়গ প্রভাবে সমুদ্র হতে আকাশে উঠে শূন্যমার্গে গমন করবার সময় ‘মুণ্ড রাজ্য তার দৃষ্টি পথে পড়ল। তিনি লোকালয় দেখে চিন্তা করলেন–“আমি এখন খুব ক্ষুধাতুর সুতরাং এখানে অবতরণ করে সর্বাগ্রে ভোজন করা প্রয়োজন।” এ চিন্তার সঙ্গে সঙ্গেই তিনি আকাশ হতে অবতরণ করে নগরে প্রবেশ করলেন। তখন তিনি তাঁর পত্নীকে স্মরণ করে চিন্তা করলেন–এখানে লোকদের নিকট দেবীর খোঁজ নিয়ে পরে সমুদ্র-তীরে অন্বেষণ করব।” এ চিন্তা করে নিজের দেহ হতে আভরণ সমূহ উন্মোচন করে এক গুপ্তস্থানে রেখে দিলেন। তারপর ব্রাহ্মণবেশ ধারণ করে গ্রামে প্রবেশ করলেন। জনগণকে জিজ্ঞাসা করলেন–“বাবারা এরূপ লক্ষণবতী কোনও নারী এ নগরে আছে কি?” লোকেরা বলল–”হাঁ ব্রাহ্মণ ঠাকুর, আপনার বর্ণনানুরূপ এক নারী অমূক স্থানে একখানি গৃহ প্রস্তুত করেছেন। এ নগরে আগন্তুক জনগণ সে গৃহে গিয়ে অন্ন পানীয়াদি পরিভোগ করে বিশ্রাম করেন। আপনিও তথায় গিয়ে আহারাদি করতে পারেন। বোধিসত্ত্ব তাদের কথা শুনে সে গৃহে গিয়ে উত্তম খাদ্য ভোজন করে গৃহের অভ্যন্তর প্রদেশ দেখতে লাগলেন। তথায় অঙ্কিত চিত্রে নিজের ভার্যার অবিকল চিত্র দর্শন করে ক্রন্দন করতে লাগলেন। তখন তথায় দেবীর দাসী এ অভ্যাগতের অশ্রুবর্ষণ দেখে দেবীর নিকট গিয়ে বলল“মাতঃ” এখন এক তরুণ ব্রাহ্মণ আপনার শালায় প্রবেশ করে চিত্র দেখে ক্রন্দন করছেন। দাসীর কথা শুনে দেবী তথায় গিয়ে ব্রাহ্মণকে দেখেই চিন্‌তে পারলেন। তখন দেবী তাঁর পায়ে পড়ে ক্রন্দন পরায়ণ হয়ে নিজে গাথায় বললেন–\n৪৫। “স্বামিন, আমার শোক, ভয় ও দুঃখের এখন উপশম হয়েছে। আপনার দর্শনে আমার মনোরথ পূর্ণ হয়েছে।”\nহঠাৎ এরূপ মিলন হওয়াতে উভয়ের চিত্ত আনন্দে ভরপুর হয়ে উঠল। পরদিন তারা প্রাতেই সুবাসিত জলোন করে অলঙ্কৃত হয়ে নগরের ব্রাহ্মণ ও জনগণকে আহ্বান করে বিবিধ দানীয় সামগ্রী দান করলেন। অতঃপর স্বামী-স্ত্রী পরম সুখে কিছুকাল তথায় অবস্থান করার পর বোধিসত্ত্ব দেবীর পঞ্চশত দাসীকে মুক্তি দিলেন, আশ্রয় দায়িকা বৃদ্ধাকে বহু সুবর্ণ ও ধনসম্পদ সমস্তই প্রদান করে স্বীয় পত্নীসহ মুণ্ড নগর ত্যাগ করলেন। কিছুদূর গিয়ে এক স্থানে বিশ্রাম করার পর পত্নীকে স্বীয় জানুপ্রদেশে বসিয়ে খড়ুগের প্রভাবে আকাশে উঠে অগ্রসর হলেন। রাত্রি প্রভাত হওয়ার পর রাজ কুমার সস্ত্রীক রম্যপুর নগর সমীপস্থ উদ্যানে এসে অবতরণ করলেন। উদ্যান পাল সমুদ্র ঘোষ ও রাজকন্যাকে দেখে ত্বরিত গমনে শ্রীসিহন গুপ্ত। রাজার নিকট গিয়ে বলল–“দেব, আপনার জামাতা সমুদ্র ঘোষ ও কন্যা বন্ধুমতী দেবী উদ্যানে এসে অবস্থান করছেন। এ খবরে রাজা অত্যন্ত সন্তুষ্ট হয়ে আমাত্যগণ সহ উদ্যানে উপস্থিত হলেন। তথায় জামাতা ও কন্যাকে দেখে রাজা তাঁদের আলিঙ্গন ও শির চুম্বন করে বললেন–“বাবা, তোমরা কোথা গিয়াছিলে এবং কোথা হতে আসলে?” ইহা শুনে মহাসত্ত্ব তাদের সমস্ত বিষয় প্রকাশ করে বললেন–। ইহা শুনে রাজা আনন্দ মনে নগর সজ্জিত করিয়ে বোধিসত্ত্বকে রাজ্যে অভিষিক্ত করলেন। এরূপে জামাতাকে রাজ্যভার দিয়ে তিনি হিমালয়ে গিয়ে ঋষি প্রব্রজ্যা গ্রহণ করলেন। তিনি ক্রমান্বয়ে ভাবনা করে পঞ্চ অভিজ্ঞা ও অষ্ট সমাপত্তি উৎপাদন করলেন। তিনি দীর্ঘদিন ধ্যান সুখে অতিক্রম করে মৃত্যুর পর ব্রহ্মলোক পরায়ণ হলেন। তখন সমুদ্রঘোষের পিতা রাজা বন্ধুমিত্র রম্যপুর নগরে পুত্রের আগমন বার্তা শুনে তাঁকে স্বীয় রাজ্যে আহ্বান করে সমগ্র রাজ্য তাঁকে প্রদান করলেন। তারপর তিনিও হিমালয়ে গিয়ে ঋষি প্রব্রজ্যা গ্রহণ করলেন। তারপর তিনিও ধ্যান করে পঞ্চাভিজ্ঞা ও অষ্ট সমাপত্তি উৎপাদন করলেন এবং বহু বৎসর ধ্যান-সুখে অবস্থান করে মৃত্যুর পর ব্রহ্মলোকে উৎপন্ন হলেন। তখন। মহাসত্ত্ব নিজের জন্মভূমি ব্ৰহ্মপুর নগরে উপস্থিত থেকে নগরের চার দ্বারে চারখানা, মধ্যস্থলে একখানা এবং প্রাসাদ দ্বারে একখানা এ ছ’খানা দানশালা প্রতিষ্ঠা করে প্রত্যহ অর্থীদের মহাদান দিতে আরম্ভ করলেন–। স্বীয় পত্নীর জন্মভূমি রম্যপুর নগরে ও উক্তরূপে ছয়খানা দানশালা প্রতিষ্ঠা করে প্রত্যহ তথায় মহাদান দিতে লাগলেন। তিনি দশবিধ রাজধৰ্ম অতিক্রম\nকরে রাজ্যদ্বয়ে যথাধর্ম অনুসারে রাজত্ব করতে লাগলেন। তখন রাজ্যদ্বয়ের প্রজাবৃন্দ রাজা সমুদ্রঘঘাষের উপদেশ রক্ষা করে সর্বদা পঞ্চশীল পালন ও দানাদি পূণ্য কর্ম সম্পাদনে নিরত হলেন। এরূপে তারা ধর্মানুরূপ জীবিকা নির্বাহ করে পরিশেষে মৃত্যুর পর দেবলোকেই উৎপন্ন হলেন। অমিতাভ বুদ্ধ জাতক কাহিনী পরিসমাপ্ত করে বললেন–“হে ভিক্ষুগণ, শুধু এখন নহে, পূর্বেও এ যশোধরা দেবীকে এভাবেই লাভ করেছিলাম।” এ বলে ভগবান নিন্মোক্ত সমাপ্তি গাথা বললেন–\n৪৬-৫৬। তখন পাপচিত্ত খড়গচোর বিদ্যাধর এখন আমার বৈরী দেবদত্ত। বন্ধুমতীর শ্ৰীসিহনগুপ্ত রাজা আমার পিতা, এখন আমার শাসনে মহাপ্রজ্ঞাবান সারিপুত্র। কিন্নরাধিপতি দুমুর নামক রাজা এখন আমার শাসনে মহাঋদ্ধিবান মোগ্নল্লায়ণ। দেবরাজ ইন্দ্র এখন আমার শাসনে দিব্যচক্ষুধারীদের প্রসিদ্ধ অনুরূদ্ধ। পুরোহিত পুত্র এখন কুমার রাহুল। বন্ধুমিত্র রাজা এখন শুদ্ধোদন। দেবীত্তা রাজমাতা এখন মহামায়া। কনকবতী দেবী এখন প্রজাপতি গৌতমী। মণিমেখল দেবধীতা এখন উৎপলবর্ণা। যশোধরা ছিল রাজা সমুদ্র ঘোষের অগ্রমহিষী বন্ধুমতী দেবী। পূর্বোক্ত রাজ্যদ্বয়ের অধিবাসীরা এখন আমার পরিষদবৃন্দ। রাজ্যদ্বয়ের রাজা সদ্ধর্মপরায়ণ মহারাজা সমুদ্রঘোষই এখন তথাগত সম্যক সম্বুদ্ধ শ্রেষ্ঠ অনুত্তর লোকনাথ আমি। তোমরা সবাই ত্রিবিধ সুখসম্পত্তি প্রার্থনাকারীগণ অতি গৌরব চিত্তে এ জাতক ধারণ কর।\n(সমুদ্র ঘোষ জাতক সমাপ্ত।)\n« ০৫. সুম্ভ মিত্র জাতক\n০৭. দান ত্যাগ জাতক »


সৌদি-ইসরায়েল চুক্তি কি আসন্ন সৌদি-ইসরায়েল চুক্তি কি আসন্ন – Weeklybangladeshny.net\nবৃহস্পতিবার, ৩০ জুন ২০২২, ১০:১৫ অপরাহ্ন\nসৌদি-ইসরায়েল চুক্তি কি আসন্ন\nমধ্যপ্রাচ্যজুড়ে অসংখ্য লোকের মনে এখন একটা প্রশ্নটা ঘুরপাক খাচ্ছে। আর সেই প্রশ্নটা হচ্ছে- সৌদি-ইসরায়েল শান্তিচুক্তি কি আসন্ন? কেননা, সৌদি শাসকরা ঐতিহাসিকভাবেই ইসরায়েলের সমালোচক হিসেবে পরিচিত ছিলেন; কিন্তু সেই তারাই কি শেষ পর্যন্ত ওই দেশটিকে স্বীকৃতি দিতে যাচ্ছে?\nএক সময় এই আরব মিডিয়ায় ইসরায়েলকে আখ্যায়িত করা হতো ইহুদিবাদী শক্তি হিসেবে। অথচ এখন তারা দৃশ্যত ঘনিষ্ঠ মিত্রতার পথে হাঁটছে। সামাজিকমাধ্যমে সম্প্রতি এ নিয়ে প্রবল জল্পনা-কল্পনা শুরু হয়েছে। সৌদি মালিকানাধীন আল-আরাবিয়া টেলিভিশনে সম্প্রতি প্রচারিত এক সাক্ষাৎকার থেকে এ জল্পনা আরও জোরাল হয়।\nআল-আরাবিয়া টিভিতে প্রচারিত ওই সাক্ষাৎকারটি দিয়েছেন সাবেক সৌদি গোয়েন্দাপ্রধান প্রিন্স বান্দার বিন সুলতান আল-সউদ। ওয়াশিংটনে দীর্ঘদিন ধরে সৌদি আরবের রাষ্ট্রদূত ছিলেন তিনি। সম্প্রতি ইসরায়েলের সঙ্গে সম্পর্ক স্থাপন করায় ফিলিস্তিনি নেতারা যেভাবে কয়েকটি আরব দেশের সমালোচনা করেছেন, তার তীব্র প্রতিবাদ জানান প্রিন্স বান্দার। তার ওই সাক্ষাৎকারটি তিন পর্বে প্রচার করা হয়। প্রিন্স বান্দার বলেন, ‘যে কর্মকর্তারা তাদের লক্ষ্যের প্রতি সারাবিশ্বের সমর্থন পেতে চান, তাদের কাছ থেকে এত নিম্ন স্তরের এই বিতর্ক আমরা আশা করি না।’ তিনি বলেন, ‘উপসাগরীয় দেশগুলোর নেতৃত্বের বিরুদ্ধে ফিলিস্তিনি নেতাদের এই বাড়াবাড়ি এবং নিন্দনীয় কথাবার্তা একেবারেই অগ্রহণযোগ্য।’\nসংযুক্ত আরব আমিরাত এবং বাহরাইন যখন ইসরায়েলের সঙ্গে সম্পর্ক স্বাভাবিক করে তখন ফিলিস্তিনি নেতারা একে ‘বেইমানি’ এবং ‘পিঠে ছুরি মারা’ বলে আখ্যায়িত করেছিলেন। প্রিন্স বান্দার ওয়াশিংটনে সৌদি আরবের রাষ্ট্রদূত ছিলেন এক টানা ২২ বছর। তিনি সাবেক প্রেসিডেন্ট জর্জ ডব্লিউ বুশের এতই ঘনিষ্ঠ ছিলেন যে, অনেকে তাকে ডাকতেন ‘বান্দার বিন বুশ’ নামে।\nআল-আরাবিয়াকে দেওয়া সাক্ষাৎকারে প্রিন্স বান্দার ফিলিস্তিনি নেতৃত্বের ‘ঐতিহাসিক ব্যর্থতা’র কথা তুলে ধরেন। তিনি বলেন, তারা ধরেই নিয়েছিল যে, সৌদি আরব সব সময়ই আমাদের সমর্থন দিয়ে যাবে।\nসেই সাক্ষাৎকারে তিনি বলেন, ফিলিস্তিনিদের দাবি অবশ্যই ন্যায়সঙ্গত; কিন্তু তারা যে এত বছরেও একটা শান্তিচুক্তি করতে পারলো না, তার জন্য ইসরায়েল এবং ফিলিস্তিনি নেতৃত্ব উভয়কেই সমানভাবে দায় নিতে হবে। ফিলিস্তিনি নেতৃত্ব এখন বিভক্ত। পশ্চিম তীরে শাসনকাজ চালাচ্ছে ফিলিস্তিনি কর্তৃপক্ষ। অন্যদিকে গাজার ক্ষমতা দখল করে আছে ইসলামপন্থি আন্দোলনকারী হামাস। প্রিন্স বান্দার সেদিকে ইঙ্গিত করে বলেন, ফিলিস্তিনিদের নেতারা যখন নিজেদের মধ্যেই একমত হতে পারছেন না, তখন তারা একটা চুক্তিতে পৌঁছাবে কীভাবে?\nসৌদি রাজপরিবারের ঘনিষ্ঠ এক কর্মকর্তা বলছিলেন, সৌদি রাষ্ট্র নিয়ন্ত্রিত টিভি চ্যানেলে এ ধরনের বক্তব্য কখনোই প্রচার হতে পারে না, যদি বাদশাহ সালমান এবং যুবরাজ মোহাম্মদ বিন সালমান আগে থেকে এটা অনুমোদন না করেন। এই কথাগুলো বলবার জন্য তারা বেছে নিয়েছেন প্রিন্স বান্দারকে, যিনি একজন প্রবীণ কূটনীতিক এবং সৌদি রাজপরিবারের স্বার্থসিদ্ধির এক বিশ্বস্ত স্তম্ভ।\nতার মতে, এখন পর্যন্ত এটা হচ্ছে সবচেয়ে স্পষ্ট ইঙ্গিত যে, সৌদি আরব ইসরায়েলের সঙ্গে এক সময় একটা চুক্তি করবে। তার জন্য তারা দেশের মানুষকে প্রস্তুত করছে।


ধর্ষণ বেড়ে যাওয়ার বড় কারণ পর্নগ্রাফি: তথ্যমন্ত্রী ধর্ষণ বেড়ে যাওয়ার বড় কারণ পর্নগ্রাফি: তথ্যমন্ত্রী – দেশতথ্য\nধর্ষণ বেড়ে যাওয়ার বড় কারণ পর্নগ্রাফি: তথ্যমন্ত্রী\nপ্রকাশিত সময় : রবিবার, ১১ অক্টোবর, ২০২০\nদেশে ধর্ষণের ঘটনা বেড়ে যাওয়ার পেছনে পর্নগ্রাফি বড় কারণ বলে মন্তব্য করেছেন তথ্যমন্ত্রী ড. হাছান মাহমুদ।\nরোববার জাতীয় প্রেস ক্লাবে চট্টগ্রাম বিভাগের ৬ ‘আলোকিত সাংবাদিককে সম্মাননা’ প্রদান অনুষ্ঠানে তিনি এ মন্তব্য করেন।\nতথ্যমন্ত্রী বলেন, তথ্য প্রযুক্তির অবাধ দুনিয়ায় যে কোনো ক্ষেত্রে বিচরণ এখন অনেক সহজ হওয়ায় ইন্টারনেটের মাধ্যমে আমাদের কিশোররা-তরুণরা নানাভাবে পর্ন সাইট থেকে শুরু করে সব জায়গায় প্রবেশ করতে পারে। যদিও সরকার অনেকগুলো পর্ন সাইট বন্ধ করে রেখেছে, কিন্তু অন্য কোনো সাইটের মাধ্যমে সেগুলোতে প্রবেশ করতে পারে। সেখানে অন্য বিনোদনের প্লাটফর্ম আছে, যা আমাদের দেশের মুল্যবোধের সঙ্গে সাংঘর্ষিক।\nতিনি বলেন, যেগুলো আমাদের ছেলেমেয়েরা দেখে থাকে এবং সেগুলো দেখে আমাদের ছেলেমেয়েরা প্রভাবিত হয়। আজকের এই (সাম্প্রতিক সময়ে সারা দেশে অব্যাহত ধর্ষণ) ঘটনাগুলোর পেছনে এটা একটি বড় কারণ।\nধর্ষণ ও যৌন নিপীড়ন প্রতিরোধে বর্তমান আইনকে আরও কঠোর করার দাবির বিষয়ে তথমন্ত্রীর ভাষ্য, আইন কঠোর করলেই সমস্যার চূড়ান্ত সমাধান হবে না। আমি মনে করি, আইন কঠোর করে বা আইন প্রয়োগ করে এটি থেকে মুক্ত করা সহজ কাজ নয়। এটির জন্য আমাদের মনোজগতের পরিবর্তন আনা প্রয়োজন।\nএ সময় বিএনপিকে নিয়েও কথা বলেন ড. হাছান মাহমুদ। আওয়ামী লীগের এই যুগ্ম সাধারণ সম্পাদক বলেন, আমরা দেখতে পাচ্ছি- বিএনপি যখন সরকারের বিরুদ্ধে আন্দোলনের কথা বলছে, তখন তাদের দলের মধ্যে আন্দোলন শুরু হয়ে গেছে। মির্জা ফখরুল ইসলাম আলমগীরের বাসায় তাদের নেতাকর্মীরা পচা ডিম ছুড়েছে। রিজভী আহমেদ কুড়িগ্রামে মিটিং করতে গেছেন, সেখানে তাদের দুই পক্ষ মারামারি করে মিটিং পণ্ড করে দিয়েছে। যারা নিজেদের দল সামলাতে পারে না। যারা নিজেদের কর্মীদের কাছে অপ্রিয়, তারা দেশের মানুষের কাছে কীভাবে প্রিয় হবে?\nঅনুষ্ঠানে আরও বক্তব্য দেন- প্রধানমন্ত্রীর সাবেক তথ্য উপদেষ্টা ইকবাল সোবহান চৌধুরী, জাতীয় প্রেস ক্লাবের সভাপতি ও যুগান্তরের সম্পাদক সাইফুল আলম, সাধারণ সম্পাদক ফরিদা ইয়াসমিন, ঢাকা সাংবাদিক ইউনিয়নের সভাপতি কুদ্দুস আফ্রাদ, জাতীয় প্রেস ক্লাবের যুগ্ম সাধারণ সম্পাদক শাহেদ চৌধুরী, বাংলাদেশ ফেডারেল সাংবাদিক ইউনিয়নের মহাসচিব শাবান মাহমুদ।


করোনাভাইরাস: ঝিনাইদহে আক্রান্ত একজনের মৃত্যু - bdnews24.com\nPublished: 07 Aug 2020 01:27 PM BdST Updated: 07 Aug 2020 01:27 PM BdST\nঝিনাইদহে করোনাভাইরাসে আক্রান্ত হয়ে ৬০ বছর বয়সী এক ব্যক্তির মৃত্যু হয়েছে।\nমৃত ওসমান গণির (৬০) বাড়ি মহেশপুর উপজেলার পারগোপালপুর গ্রামে।\nঝিনাইদহ সিভিল সার্জন অফিসের করোনাভাইরাস বিষয়ক মুখপাত্র ডা. প্রসেনজিৎ বিশ্বাস বলেন, “করোনাভাইরাসে আক্রান্ত ওসমান গণি বৃহস্পতিবার হাসপাতালে ভর্তি হন। শুক্রবার ভোরে তার মৃত্যু হয়। এ নিয়ে জেলায় করোনাভাইরাসে ১৯ জনের মৃত্যু হল।”\nএছাড়া করোনাভাইরাসের উপসর্গ নিয়ে হাসপাতালে চিকিৎসাধীন অবস্থায় দুইজন মারা গেছেন। এরা হলেন- শহরের মদনমোহন পাড়ার অরুণ কুমার বিশ্বাস (৬৩ ) ও কবিরপুরের বাদশা আলম (৫৫ )।\nপ্রসেনজিৎ বলেন, করোনাভাইরাসের উপসর্গ নিয়ে ঝিনাইদহ সদর হাসপাতালে ভর্তি হওয়ার পর অরুণ বৃহস্পতিবার বিকালে মারা যান। একই সময় শৈলকুপা উপজেলা স্বাস্থ্য কমপ্লেক্সে কোভিড-১৯ উপসর্গ নিয়ে বাদশার মৃত্যু হয়।তাদের নমুনা সংগ্রহ করা হয়েছে।\nইসলামী ফাউন্ডেশনের উপ পরিচালক আব্দুল হামিদ খান জানান, করোনাভাইরাসের উপসর্গ নিয়ে মারা যাওয়া দুইজনকে স্বাস্থ্যবিধি মেনে দাফন করা হয়েছে।\nএদিকে জেলায় নতুন করে ২৩ জন করোনাভাইরাসে আক্রান্ত হয়েছেন; এ নিয়ে জেলায় মোট আক্রান্তের সংখ্যা এক হাজার ৭৫ জনে দাঁড়াল বলে সিভিল সার্জন ডা. সেলিনা বেগম জানান।\nস্বাস্থ্যবিধি না মানায় জেলায় সংক্রমণ বাড়ছে উল্লেখ করে তিনি বলেন, “লোকজন বাইরে মাস্ক ব্যবহার করছে না। আগের মতই হাট বাজারে মানুষ ভিড় করছে; শারীরিক ধূরত্ব বজায় না রেখে কেনাকাটা করছে। ফলে আসংক্রমণ ছড়াচ্ছে।”\nঝিনাইদহ জেলা খুলনা বিভাগ


ভৈরব-কুলিয়ারচরে একদিনে ৫ খুন – Youth Voice\nপ্রচ্ছদ /সারাদেশ/ভৈরব-কুলিয়ারচরে একদিনে ৫ খুন\nভৈরব (কিশোরগঞ্জ): কিশোরগঞ্জের ভৈরব ও কুলিয়ারচরে পৃথক পৃথক ঘটনায় একদিনে পাঁচটি খুনের ঘটনা ঘটেছে। এর মধ্যে ভৈরবে চার জন ও কুলিয়ারচরে একজন খুন হয়েছেন। নিহতদের মরদেহ ময়নাতদন্তের জন্য পুলিশ কিশোরগঞ্জ সদর হাসপাতালে পাঠিয়েছে।\nশুক্রবার (১৬ এপ্রিল) সন্ধ্যা থেকে শনিবার (১৭ এপ্রিল) সকাল পর্যন্ত এসব ঘটনা ঘটেছে। নিহতরা হলেন— ফারুক খাঁন, লিটন মিয়া, শরীফ মিয়া (২৫), মগবুল মিয়া (৪০) ও পাভেল (২২)। এর মধ্যে একাধিক ঘটনায় দুই পক্ষের মধ্যে সংঘর্ষে কমপক্ষে ১৭ জন আহত হওয়ার খবর পাওয়া গেছে।\nপুলিশ ও স্থানীয়দের সঙ্গে কথা বলে জানা গেছে, শনিবার সকালে ভৈরবের কালিকাপ্রসাদ গাজিরটেক এলাকায় মহাসড়কের পাশ থেকে বস্তাবন্দি অবস্থায় অজ্ঞাত এক তরুণের মরদেহ উদ্ধার করে পুলিশ। পরে স্বজনরা খবর পেয়ে তার মরদেহ শনাক্ত করে।\nস্বজনরা জানান, নিহতের নাম শরীফ মিয়া। শহরের ঘোড়াকান্দায় একটি বাড়িতে বাসা ভাড়া নিয়ে থাকতেন তিনি। দুই দিন আগে তিনি বিভাটেক (ব্যাটারিচালিত অটোরিকশা) নিয়ে কাজে বের হয়ে আর বাড়িতে ফিরে আসেননি।\nএদিকে, আগা নগরের লুন্দিয়া ও খলাপাড়ায় জমির ধান কাটাকে কেন্দ্র করে দুই পক্ষের মধ্যে তিন ঘণ্টা ধরে সংঘর্ষ হয়। এতে খলাপাড়া গ্রামের মোতালিব মিয়ার ছেলে মকবুল ও লুন্দিয়া গ্রামের আ. খালেকের ছেলে পাভেল (২২) নিহত হন। সংঘর্ষে আহত হন আরও ১২ জন। আহতদের মধ্যে পাঁচ জনকে উপজেলা স্বাস্থ্য কমপ্লেক্সে প্রাথমিক চিকিৎসা দেওয়ার পর উন্নত চিকিৎসার জন্য ঢাকা মেডিক্যাল কলেজ (ঢামেক) হাসপাতালে পাঠানো হয়।\nশুক্রবার সন্ধ্যায় কুলিয়ারচরের লালপুরে আম কুড়ানোকে কেন্দ্র করে লিটন মিয়ার বাড়ির শিশুদের সঙ্গে মিরারচর গ্রামের মেরসি মিয়ার বাড়ির শিশুদের মধ্যে ঝগড়া হয়। এরই জের ধরে শনিবার ভোরে দুই পক্ষের মধ্যে সংঘর্ষ হয়। প্রতিপক্ষের হামলায় আব্বাছ মিয়ার ছেলে লিটন মিয়ার মৃত্যু হয়। এসময় দুই পক্ষের ১০/১২টি ঘরবাড়ি ভাঙচুর করা হয়। খবর পেয়ে কুলিয়ারচর থানা পুলিশ ঘটনাস্থলে পৌঁছে পরিস্থতি নিয়ন্ত্রণে আনে।\nএদিকে, শুক্রবার রাত সোয়া ৯টার দিকে সৈয়দ নজরুল ইসলাম সেতুর ভৈরব প্রান্তের টোল প্লাজার অদূরে মন্দিরের কাছে ছিনতাইকারীদের ছুরিকাঘাতে ফারুক খান নামে একজন নিহত হন। ফারুক ভৈরব পৌর শহরের চন্ডিবের খা বাড়ির সালাম খা’র ছেলে।\nপরিবার ও স্থানীয়দের বরাত দিয়ে পুলিশ জানিয়েছে, নিহত ফারুক সকালে বাড়ি থেকে বের হয়ে কর্মস্থল আশুগঞ্জে যান। করোনা সংক্রমণ পরিস্থিতির কারণে মহাসড়কে যাত্রীবাহী বাস চলাচল না করায় কাজ শেষে রাতে পায়ে হেঁটে ভৈরবের পথে রওনা করেন। সড়ক সেতুটি অতিক্রম করে ভৈরব টোল প্লাজার ৫শ গজ সামনে পৌঁছালে কয়েকজন ছিনতাইকারী তার ওপর হামলা করেন এবং এলোপাতারি ছুরিকাঘাত করেন। গুরুতর আহত অবস্থায় উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাকে মৃত বলে ঘোষণা করেন।\nভৈরব থানার ভারপ্রাপ্ত কর্মকর্তা (ওসি) মো. শাহিন জানান, গত একদিনে বেশ কয়েকজন হত্যার শিকার হয়েছেন। হাইওয়ের পাশ থেকে একজনের বস্তাবন্দি মরদেহ উদ্ধার করা হয়েছে। বিরোধকে কেন্দ্র করে একাধিক হত্যাকাণ্ড ঘটেছে। ছিনতাইকারীর ছুরিকাঘাতে একজনের নিহত হওয়ার খবরও পেয়েছি। হত্যাকাণ্ডে জড়িতদের ধরতে পুলিশ অভিযান চালাচ্ছে।


December 17, 2021 | 9:40 pm\nঢাকা: বিজয়ের পাঁচ দশক উদযাপন করছে জাতি। ৫০ বছর আগে মুক্তির নিঃশ্বাস নেওয়া বাংলাদেশ তলাবিহীন ঝুড়ি থেকে এখন উন্নয়নশীল দেশ। অর্থনীতির পাশাপাশি সামাজিক, রাজনৈতিক ও অন্যান্য নানা ক্ষেত্রে এসেছে পরিবর্তনের ছোঁয়া। পাঁচ দশকের এই পথপরিক্রমায় নারীর ক্ষমতায়ন প্রশ্নেও রয়েছে অনেক অগ্রগতি। তারপরও বিরাজমান পিতৃতান্ত্রিক সমজাব্যবস্থায় নারীর পথচলা এখনো সহজ নয়। আজও ঘরে-বাইরে নারী নানা প্রতিকূলতার মুখোমুখি। বেড়ে চলা নির্যাতন, অবহেলা, সিদ্ধান্ত গ্রহণ প্রক্রিয়ায় নারীর অংশগ্রহণে বাধাসহ নানা সমস্যায় নারীর ক্ষমতায়ন প্রশ্নে অতৃপ্তিও কম নয়।\nস্বাধীনতার ৫০ বছরে নারীর ক্ষমতায়ন কতটা হলো— চলমান পরিস্থিতি পর্যবেক্ষণ করে এমন প্রশ্নের জবাবে তাই বিশেষজ্ঞরা বলছেন, এই প্রশ্নের জবাব এক কথায় ‘হ্যাঁ’ বা ‘না’ হিসেবে দেওয়া সম্ভব না। তারা বলছেন, এখনো নারীমুক্তি, নারীর ক্ষমতায়ন এবং সার্বিকভাবে নারীবান্ধব সমাজ ও রাষ্ট্র গড়তে অনেক পথ পাড়ি দিতে হবে।\nশিক্ষা ও কর্মক্ষেত্রে নারীর অগ্রগতির চিত্র\nনারীর ক্ষমতায়ন প্রশ্নে শিক্ষা, অর্থনীতি, সামাজিক ও রাজনৈতিক ক্ষমতায়নের মতো বিষয়গুলোই আসে সবার সামনে। বাংলাদেশ পরিসংখ্যান ব্যুরোর (বিবিএস) এ বছরের আগস্টের মাসিক পরিসংখ্যান বুলেটিনের (নভেম্বরে প্রকাশিত) তথ্য বলছে, দেশে ১৫ বছরের বেশি বয়সীদের স্বাক্ষরতার হার ৭৫ দশমিক ৬ শতাংশ। এই বয়সী নারীদের স্বাক্ষরতার হার ৭৩ শতাংশ। অন্যদিকে সবশেষ শ্রম জরিপের তথ্য বলছে, দেশের মোট কর্মজীবী নাগরিকের প্রায় ৩৮ শতাংশ নারী। শ্রমজীবী নারীর সিংহভাগই অবশ্য তৈরি পোশাক খাতে নিয়োজিত। বড় একটি অংশ নিয়োজিত কৃষি খাতেও।\nএর বাইরেও সেবা খাতে নারীর অংশগ্রহণ বেড়েছে উল্লেখযোগ্য হারে। প্রশাসনসহ সরকারি বিভিন্ন দফতরে বেড়েছে নারীর অংশগ্রহণ। চলতি বছরের মার্চের হিসাব বলছে, দেশে সচিব ও সচিব পদমর্যাদার ৭৭ জন কর্মকর্তার মধ্যে ১০ জন নারী, ৫১১ জন অতিরিক্ত সচিবের মধ্যে নারী ৮৩ জন, ৬৩৬ জন যুগ্ম-সচিবের মধ্যে নারী ৮১ জন, ৬৯৫ উপসচিবের মধ্যে নারী ৩৪৯ জন, এক হাজার ৫৪৯ জন সিনিয়র সহকারী সচিবের মধ্যে নারী ৪৫৪ জন এবং এক হাজার ৫২৮ জন সহকারী সচিবের মধ্যে নারী ৪৭২ জন। স্থানীয় প্রশাসনে দেশের ৬৪ জেলায় জেলা প্রশাসক পদে রয়েছেন ১০ নারী।\nবিচার বিভাগেও নারীদের সংখ্যা পুরুষের তুলনায় অনেক কম। সুপ্রিম কোর্টের আপিল বিভাগে কোনো নারী বিচারপতি নেই। হাইকোর্ট বিভাগে আছেন ছয় জন, অধস্তন আদালতে আছেন চারশ নারী বিচারক। ১৯৭৪ সালে সাত জন নারী উপপরিদর্শক (এসআই) ও সাত জন নারী কনস্টেবল নিয়োগের মাধ্যমে পুলিশ বিভাগে নারীরা অন্তর্ভুক্ত হন। বর্তমানে বাংলাদেশ পুলিশে কর্মরত নারী ১৫ হাজার ১৬৩ জন, যা মোট সদস্যের ৭ দশমিক ০৯ শতাংশ। বর্তমানে দু’জন ডিআইজি, দু’জন অ্যাডিশনাল ডিআইজি, ৭১ জন পুলিশ সুপার, ১০৯ জন অতিরিক্ত পুলিশ সুপার ও ১০০ জন সহকারী পুলিশ সুপার রয়েছেন।\nকাঙ্ক্ষিত মাত্রায় না হলেও বিভিন্ন খাতে অংশগ্রহণে নারীর আর্থিক ক্ষমতায়ন বেড়েছে। এর প্রতিফলন হিসেবে মাতৃমৃত্যু ও শিশুমৃত্যুর হার কমেছে। কারণ নারী সচেতন হওয়ায় তারা স্বাস্থ্যকেন্দ্রে যাচ্ছে, অসুখে চিকিৎসা করাচ্ছে, নিয়মিত টিকা দিচ্ছে। এর সঙ্গে যুক্ত হয়েছে প্রত্যন্ত অঞ্চলসহ সারাদেশে শিক্ষা প্রতিষ্ঠান ও স্বাস্থ্যকেন্দ্রের অবকাঠামোগত উন্নয়ন, যা তাদের সচেতনতা বাড়ানোতে ভূমিকা রেখেছে।\nইউএনডিপির এ দেশে নিযুক্ত প্রধান অর্থনীতিবিদ ড. নাজনীন আহমেদ সারাবাংলাকে বলেন, নারী হিসেবে আমাকে কান্ট্রি ইকোনমিস্ট নিয়োগ দেওয়াও এক ধরনের প্রাপ্তি, যা কয়েক দশক ধরে নারীর ক্ষমতায়নের ধারাবাহিক প্রভাবেই সম্ভব হয়েছে। উপবৃত্তির মাধ্যমে নারীর শিক্ষার প্রসারের ফলে নারীরা অনেক বেশি কর্মক্ষেত্রে এগিয়ে এসেছেন, যা তাদের এক ধরনের ক্ষমতায়ন ঘটিয়েছে। তবে নারীর ক্ষমতায়নের নানা নীতি থাকলেও বাস্তবায়নে সমস্যা রয়েছে। সেগুলো নিয়ে কাজ করতে হবে।\nনারী শিক্ষায় অগ্রগতি হলেও সিদ্ধান্ত গ্রহণের ক্ষমতা তৈরি হয়েছে কি না— জানতে চাইলে সাবেক তত্ত্বাবধায়ক সরকারের উপদেষ্টা ও উন্নয়নকর্মী রাশেদা কে চৌধুরী বলেন, প্রধানমন্ত্রী শেখ হাসিনার সঙ্গে তাল মিলিয়ে আমিও বলব— শিক্ষাক্ষেত্রে অগ্রগতি হলেও সিদ্ধান্ত গ্রহণের জায়গায় অনেক দূর যেতে হবে। অংশগ্রহণ বেড়ে যাওয়া মানেই অংশীদারিত্ব নয়। সমাজের ঘরে-বাইরে নারীর অংশগ্রহণ দৃশ্যমান হলেও সিদ্ধান্ত গ্রহণের হার অনেক নগণ্য।\nস্বাক্ষরতা ও উচ্চ শিক্ষার হার বাড়লেও কর্মক্ষেত্রে প্রবেশের হার সন্তোষজনক কি না— জানতে চাইলে তিনি বলেন, মেয়েদের জন্য সরকারি-বেসরকারি কর্মক্ষেত্র তৈরি হলেও এখনও পারিবারিক ও সামাজিক অনেক বাধার কারণে নারীরা এগিয়ে যেতে পারছে না। পুরুষতান্ত্রিক সমাজ কাঠামোর কারণে এখনো বদলির চাকরি বা চ্যালেঞ্জিং চাকরিতে ঢুকতে নারীকে বাধা দেওয়া হয়। শিক্ষা খাতে অনেক নারী নিয়োজিত থাকলেও শিক্ষা প্রশাসনে উপস্থিতি কম। আবার অন্যান্য উচ্চ পদেও নারীর সংখ্যা সন্তোষজনক নয়। গত ১০ বছরে এ ক্ষেত্রে যে অগ্রগতি, তা মূলত উচ্চবিত্ত ও মধ্যবিত্ত শ্রেণির নারীদের। প্রত্যন্ত অঞ্চলের নারীরা এখনো সব ক্ষেত্রেই ঢের পিছিয়ে।\nসেন্টার ফর পলিসি ডায়ালগের (সিপিডি) সম্মানীয় ফেলো অর্থনীতিবিদ অধ্যাপক মুস্তাফিজুর রহমান সারাবাংলাকে বলেন, নারীর ক্ষমতায়ন বিষয়ে অনেক অগ্রগতি যেমন আছে তেমনি অতৃপ্তিও আছে। নারীর ক্ষমতায়ন যথেষ্ট হলেও এ নিয়ে আরও কাজ করতে হবে। ক্ষমতায়নের প্রশ্নে এবং শ্রমবাজারে অনেক চ্যালেঞ্জ আছে, যেগুলো মোকাবিলা করতে হবে। স্বাধীনতার পর যেখানে ছয় শতাংশের কম নারী শ্রমবাজারে ছিলেন, এখন সেটি ৩৫ শতাংশের বেশি। শিক্ষার প্রসারের সঙ্গে ছেলে-মেয়ের মধ্যে পার্থক্য দূর হওয়ায় শিক্ষা, অর্থনীতি ও সামাজিক দিকে অগ্রগতি সাধিত হয়েছে। এতে নারীর প্রতি সামাজিক দৃষ্টিভঙ্গিতেও বদল এসেছে। প্রত্যন্ত অঞ্চলে শিক্ষার সুযোগ তৈরি হওয়ায় জ্ঞানের জগতের সঙ্গে পরিচয় হয়েছে।\nনারী ক্ষমতায়নের প্রশ্নে দেশের শীর্ষস্থানীয় রাজনৈতিক পদগুলোতে নারীদের আসীন হওয়ার বিষয়টিও সামনে চলে আসে। দেশের প্রধানমন্ত্রী, বিরোধী দলীয় নেতা, জাতীয় সংসদের স্পিকার— অত্যন্ত গুরুত্বপূর্ণ তিনটি পদেই আসীন নারী। কিন্তু রাজনৈতিক দলগুলোতে প্রকৃতপক্ষে নারীর অবস্থান কোথায়? রাজনৈতিক দলগুলোর বিভিন্ন পর্যায়ে নারীদের অন্তর্ভুক্তির বাধ্যবাধকতা থাকলেও সেটির বাস্তব প্রতিফলন নেই। প্রধান রাজনৈতিক দলগুলোর প্রেসিডিয়ামসহ অন্যান্য গুরুত্বপূর্ণ অংশেও নারীর সংখ্যা তুলনামূলক কম, যদিও নারীদের জন্য আলাদা করে সহযোগী সংগঠন রয়েছে।\nএদিকে, প্রধানমন্ত্রী শেখ হাসিনা ছাড়া ৪৮ সদস্যের মন্ত্রিসভায় নারী মন্ত্রী চার জন। ২৫ জন পূর্ণ মন্ত্রীর মধ্যে এক জন নারী, দু’জন প্রতিমন্ত্রী ও এক জন উপমন্ত্রী। স্থানীয় সরকারে ৪৬০টি উপজেলার মধ্যে ১৪৯টি উপজেলা পরিষদে চেয়ারম্যান নারী। জাতীয় সংসদে এখনো সংরক্ষিত আসনগুলোতে নারীরা এখনো ভোটে নির্বাচিত সংসদ সদস্যদের মাধ্যমে মনোনীত হন, যে রীতি চলে আসছে ১৯৫৮ সালের সামরিক শাসনের সময় থেকে।\nরাশেদা কে চৌধুরী বলেন, দীর্ঘদিন ধরে রাজনৈতিক দলগুলোর কাছে বাধ্যতামূলক ৩৩ শতাংশ নারী সদস্যের দাবি জানিয়ে এলেও তারা সেটি পূরণ করছেন না। এর ফলে উচ্চ পদে নারীরা আসীন থাকলেও রাজনীতির সব স্তরে সেভাবে নারীর উপস্থিতি নেই।\nবর্তমান সময়ের নারীর রাজনৈতিক ক্ষমতায়ন প্রসঙ্গে বাংলাদেশের কমিউনিস্ট পার্টির (সিপিবি) সভাপতি মুজাহিদুল ইসলাম সেলিম বলেন, শীর্ষ পদে নারীর থাকা দিয়ে নারীর ক্ষমতায়ন বোঝানো যায় না। এটি অনেকটা অলঙ্কারের মতো। তাছাড়া উচ্চ পদে আসীন নারীরা পুরুষতন্ত্রকেই লালন করছেন। তাই নারীর ক্ষমতায়ন করতে হলে পুরুষতন্ত্রকে শেষ করতে হবে। নারী ও পুরুষ উভয়কেই নারী অধিকারের জন্য কাজ করতে হবে।\nতিনি আরও বলেন, সব রাজনৈতিক দলকে ঢালাওভাবে বিচার করা যাবে না। যারা হালুয়া-রুটির রাজনীতি করে, তারা দুর্বলের ওপর অত্যাচার করে। তারা নারীকেও দুর্বল মনে করে। তাই তাকে সিদ্ধান্ত গ্রহণ প্রক্রিয়া থেকে দূরে রাখে। এসব কারণেই আওয়ামী লীগ, বিএনপিসহ অন্যান্য দলের প্রেসিডিয়ামসহ অন্যান্য গুরুত্বপূর্ণ পর্যায়ে নারীর উপস্থিতি কম। এছাড়া মুক্তবাজার অর্থনীতির যুগে নারীকে পণ্যায়ন করা হয়েছে। এর প্রতিফলন এখন রাজনীতিতেও দেখা যাচ্ছে।\nনারী নির্যাতনের চিত্র হতাশাব্যঞ্জক\nপাঁচ দশক আগের চিত্র দেখলে নারীর ঘর থেকে বেরিয়ে বিভিন্ন ক্ষেত্রে ছড়িয়ে পড়াকে ইতিবাচক মনে হলেও এর বিপরীতে নারী নির্যাতনের চিত্র হতাশাব্যঞ্জক। করোনাভাইরাস সংক্রমণে যখন সবাই ঘরবন্দি ছিলেন, তখন নারী নির্যাতনের পরিমাণ বেড়েছে। বেড়েছে বাল্যবিয়ে। বিজয়ের ৫০ বছরের সন্নিকটে এসেও ঢাকা বিশ্ববিদ্যলয়ের ছাত্রীকে জীবন দিতে হচ্ছে স্বামীর নির্যাতনের শিকার হয়ে। পারিবারিক ও সামাজিক পরিসরে নারী নির্যাতনের কোনো না কোনো ঘটনা দেশজুড়ে আলোড়ন তৈরি করছে— এমন ঘটনা ঘটছে নিয়মিতই। বাংলাদেশ মহিলা পরিষদের জরিপের তথ্য বলছে, গত নভেম্বরেও ধর্ষণের শিকার নারী-শিশুর সংখ্যা ছিল অক্টোবরের প্রায় দ্বিগুণ।\nসব মিলিয়ে ৫০ বছরে নারী নির্যাতন বেড়েছে বলেই মনে করেন সমাজ অধিকারকর্মী ও নারীনেত্রী খুশী কবীর। নারীর ঘরের বাইরে আসা, সাফল্য, অর্থ উপার্জন মেনে নিতে না পারাকেই তিনি এর অন্যতম কারণ মনে করেন।\nখুশী কবীর বলেন, পুঁজিবাদের অনেক ভালো দিক গ্রহণের পাশাপাশি নারীকে যেমন ইচ্ছা তেমনভাবে উপস্থাপন ও ব্যবহার করতেও শিখেছি। ফলে নারীকে নির্যাতনের শিকার হতে হয়। স্বাধীনতার পরপর তারা যখন রাস্তায় বের হতেন বা গণপরিবহণ ব্যবহার করতেন, তখন এমন টিজিং বা নির্যাতনের শিকার হতে হতো না।\nতিনি বলেন, নারীমুক্তি প্রসঙ্গে সমাজে অনেক অগ্রগতি হলেও অনেক ইতিবাচক দিকই এই সময়ে হারিয়েও গেছে। সামাজিকভাবে প্রভাব রাখতে সক্ষম নারীর সংখ্যা অনেক কমে গেছে। আইনে নিষিদ্ধ হলেও কৌশলে যৌতুক লেনদেনের প্রবণতা বেড়েছে। এই যৌতুকের কারণে অনেক মা-বাবাকে সর্বস্বান্ত হতে হয়, মেয়েকে নির্যাতনের শিকার হয়ে প্রাণ পর্যন্ত দিতে হয়। কমেনি বাল্যবিয়েও। অনেক ক্ষেত্রেই কিশোরীরা নিজেরা উদ্যোগ নিয়ে বাল্যবিয়ে ঠেকালেও বরং করোনাভাইরাস সংক্রমণ পরিস্থিতিতে বাল্যবিয়ে বেড়েছে। আবার বৈবাহিক ধর্ষণও ঘটেই চলেছে।\nনারীর শারীরিক ও মানসিক নির্যাতনের পাশাপাশি ডিজিটাল প্রযুক্তির এই যুগে সাইবার হয়রানিকেও নতুন চ্যালেঞ্জ মনে করছেন সিপিডির মোস্তাফিজুর রহমান। কর্মস্থলে নারীদের বৈষম্যের শিকার হওয়ার প্রবণতা বিলোপ না করতে পারাতেও ব্যর্থতা হিসেবে দেখছেন তিনি। পাশাপাশি শ্রমবাজারে নারী-পুরুষের বেতন বৈষম্য অতটা প্রকট না হলেও উচ্চপদে নারীর সংখ্যা নগণ্য হওয়ায় সামগ্রিক ক্ষমতায়নে নেতিবাচক প্রভাব ফেলছে বলেও মনে করেন এই অর্থনীতিবিদ।\nবিভিন্ন সূচক এবং তথ্য-উপাত্ত বিশ্লেষণ করে দেখা যায়— বাল্যবিয়ে, কর্মক্ষেত্রে প্রবেশে বাধা, পরিবার ও সমাজে সিদ্ধান্তগ্রহণ প্রক্রিয়ায় অংশগ্রহণে বাধাসহ নানা ক্ষেত্রে পিছিয়ে আছে নারী। সরকারি-বেসরকারি নানা উদ্যোগ সত্ত্বেও পুরুষতান্ত্রিক সমাজ ব্যবস্থাকেই এর পেছনে প্রধানতম কারণ হিসেবে অভিহিত করছেন বিশেষজ্ঞরা। সিপিডির ফেলো মোস্তাফিজুর রহমান বলছেন, পুরুষতান্ত্রিক সমাজ-কাঠামো থেকে বের না হতে পারায় নারীবান্ধব একটি দেশ গড়তে আমরা পিছিয়ে আছি।\nনারী অধিকারকর্মী খুশী কবীর বলেন, ৫০ বছরে নারীর কাজের পরিধি বেড়েছে। কিন্তু পিতৃতান্ত্রিক সমাজ ব্যবস্থার কারণে এখনো নারীরা অনেক ক্ষেত্রেই এগিয়ে যেতে পারছে না। সে এখনো কোনো না কোনো পুরুষের অধীন। নারী এখন নানা কাজে নিজে বাইরে যায়, মিডিয়া ও এনজিওকর্মীদের মাধ্যমে তথ্য পায়, নানাভাবে অর্থ উপার্জন করে। কিন্তু সামাজিক ক্ষেত্রে তার কথা বলার অধিকার প্রতিষ্ঠিত হয়নি। এখনো বিয়ে না করলে, বিয়ে ভেঙে গেলে, বাবার বাড়ি থাকলে নারীকেই প্রশ্নবাণে জর্জরিত হতে হয়। এখনো নারীর ঠিকানা হয় বাবার বাড়ি, না হয় শ্বশুরবাড়ি। তার নিজের ঠিকানা নেই। অন্যদিকে ছেলেদের জন্য বাবার বাড়িই তার বাড়ি। এসব নানাবিধ সামাজিক সমস্যা এখনো বিরাজমান।\nউত্তরণের উপায় হতে পারে নিরাপদ কর্মপরিবেশ\nপুরুষতান্ত্রিক চর্চার বাস্তবতায় নারীদের আরও বেশি কর্মমুখী করে তোলাকেই নারীর ক্ষমতায়নের অন্যতম উপায় বলে মনে করছেন বিশেষজ্ঞরা। তারা বলছেন, নারীর কর্মপরিবেশকে নিরাপদ করতে হবে। নারীকে উদ্যোক্তা হিসেবে গড়ে তোলার ক্ষেত্রে সুবিধা দিতে হবে।\nনারীর ক্ষমতায়নে পথ মসৃণ করতে তিনটি সুপারিশ তুলে ধরেন মোস্তাফিজুর রহমান। তিনি বলেন, কৃষিসহ শ্রমবাজারে নারীর কর্মসংস্থানের পাশাপাশি ডিজিটাল প্ল্যাটফর্মে নারীকে আরও বেশি নিয়োজিত করতে হবে। এজন্য তাদের প্রশিক্ষণের পাশাপাশি প্রযুক্তি বিষয়ক উদ্যোগের জন্য প্রয়োজনে সহজ শর্তে ঋণের সুব্যবস্থা করতে হবে। এছাড়া সরকারি-বেসরকারি প্রতিষ্ঠানে শিশু দিবাযত্ন কেন্দ্র প্রতিষ্ঠা করতে হবে, কর্মজীবী নারীদের জন্য নিরাপদ বাসস্থানের ব্যবস্থা করতে হবে। এ ক্ষেত্রে সমাজের যে অংশের নারীরা পিছিয়ে আছে, তাদের বিশেষভাবে সহায়তার আওতায় আনতে হবে। সবশেষে নারী উদ্যোক্তাদের ছোট ছোট ব্যাবসায় সাহায্য করতে সরকারি-বেসরকারি যৌথ উদ্যোগে কাজ করতে হবে, যার শুরুটা করতে হবে তৃণমূল পর্যায় থেকে।\nপরিস্থিতি নারীর অনুকূলে আনতে পারিবারিক, সামাজিক ও প্রাতিষ্ঠানিক পরিবর্তন আনার তাগিদ দেন রাশেদা কে চৌধুরী। এ ক্ষেত্রে তিনিও কর্মক্ষেত্রে শিশু পরিচর্যা কেন্দ্র ও নারীর চলাচলের নিরাপদ পরিবেশের ওপর গুরুত্ব দিচ্ছেন। সরকার একা নয়, সবাই মিলেই এই কাজগুলো করলে তবেই দেশে সত্যিকারের নারীর ক্ষমতায়ন প্রতিষ্ঠিত হবে— এমনটিই মন্তব্য তার।\nইউএনডিপির কান্ট্রি ইকোনমিস্ট ড. নাজনীন আহমেদ বলেন, নারী শ্রমিকদের সুযোগ-সুবিধা বাড়াতে হবে। শহুরে নারীরা উদ্যোক্তা হওয়ার সুযোগ পেলেও গ্রামীণ নারীরা পিছিয়ে আছেন। তাই বিশেষ করে গ্রামীণ নারীদের টার্গেট করে উদ্যোক্তা হওয়ার সুযোগ তৈরি করে দিলে তারা অর্থনীতিতে আরও অবদান রাখতে পারবেন ও সমাজ পরিবর্তনে দৃঢ় ভূমিকা রাখতে পারবেন।\nTags: নারীমুক্তি, নারীর অগ্রযাত্রা, নারীর ক্ষমতায়ন, পুরুষতান্ত্রিকতা, বিজয়ের ৫০ বছর, স্বাধীনতার সুবর্ণজয়ন্তী


কিরাতার্জুনীয়ম্ - Modern Sanskrit\nভারবির কিরাতার্জুনীয়ম্ মহাকাব্যের প্রথম সর্গ বনপর্ব হতে ৬নং-এর প্রশ্ন উত্তর ( প্রশ্ন নং ৪-তবাভিধানাৎ ব‍্যথতে নতানন– এই উক্তিটি কে কাকে উদ্দেশ্য করে বলেছেন? এখানে তবাভিধানাৎ কথাটি দ্বারা কাকে নির্দেশ করা হয়েছে? আলোচ্য শ্লোক থেকে তব …\nভারবির কিরাতার্জুনীয়ম্ মহাকাব্যের প্রথম সর্গ বনপর্ব হতে ৬নং-এর প্রশ্ন উত্তর\nভারবির কিরাতার্জুনীয়ম্ মহাকাব্যের প্রথম সর্গ বনপর্ব হতে ৬নং-এর প্রশ্ন উত্তর দেওয়া হল । প্রশ্ন-২) ত্বয়াঅস্তেন মহী মদচ‍্যুতা’‘- বক্তা কে? মহী বলতে কাকে বোঝানো হয়েছে? মহী কার দ্বারা বর্জিত হয়েছে? উপমা প্রয়োগ করো। ৩) নিরাশ্রয়াঅন্তহতামনস্বিতা– আলোচ্য …\nJuly 18, 2021 June 29, 2021 by Modern Sanskrit\nভারবির কিরাতার্জুনীয়ম্ মহাকাব্যের প্রথম সর্গ বনপর্ব হতে ৬ নং এর প্রশ্ন উপায় কয়টি ও কী কী? রাজা দুর্যোধন উপায়গুলিকে কীভাবে প্রয়োগ করত? আলোচনা করা করা হল। ১) উপায় কয়টি ও কী কী? রাজা দুর্যোধন উপায়গুলিকে …\nJune 28, 2021 by Modern Sanskrit\nমহাকবি ভারবি রচিত কিরাতার্জুনীয়ম্ মহাকাব্যের বনপর্ব হতে ভাবসম্প্রসারণগুলি নিম্নে আলোচনা করা হল। কিরাতার্জুনীয়ম্ মহাকাব্যের বনপর্ব হতে ভাবসম্প্রসারণ ন হি প্রিয়ং প্রবুক্তমিচ্ছন্তি মৃষা হিতৈষিণঃ। উঃ- এই জগতের দুই প্রকার মানুষ থাকে। এক হিতকামী এবং অপরটি অহিতকামী। …\nJuly 3, 2021 June 28, 2021 by Modern Sanskrit\nমহাকবি ভারবি রচিত কিরাতার্জুনীয়ম্ মহাকাব্যের বনপর্ব ছোট প্রশ্নগুলি আলোচনা করা করা হল। কিরাতার্জুনীয়ম্ মহাকাব্যের বনপর্ব ছোট প্রশ্ন ১) কিরাতার্জুনীয়ম্ এর রচয়িতা কে?উঃ-কিরাতার্জুনীয়ম্ এর রচয়িতা হলেন ভারবি। ২) ভারবি কি কি বিশেষণে ভূষিত?উঃ- মহাকবি, ভদন্ড, ছত্রভারবি …\nJuly 2, 2021 June 28, 2021 by Modern Sanskrit\nমহাকবি ভারবি রচিত কিরাতার্জুনীয়ম্ মহাকাব্যের বনপর্ব অনুসারে দ্রৌপদীর উক্তির আলোকে পঞ্চপান্ডবের দুর্দশা বর্ণনা করা হল। দ্রৌপদীর উক্তির আলোকে পঞ্চপান্ডবের দুর্দশা বর্ণনা করো। ভূমিকা- কালিদাস পরবর্তী কাব্যগগনে উজ্জ্বল নক্ষত্র হলেন মহাকবি ভারবি। তিনি মহাভারতের বনপর্ব অবলম্বনে …\nJuly 3, 2021 June 27, 2021 by Modern Sanskrit\nভারবি রচিত কিরাতার্জুনীয়ম্ মহাকাব্য অনুসারে যুধিষ্ঠিরের নিকট বনেচরের বক্তব্য সংক্ষেপে বর্ণনা করা হয়েছে। অথবা বনেচরের বক্তব্যের মাধ্যমে দুর্যোধনের রাজ্য শাসন পদ্ধতি আলোচনা করো। কিরাতার্জুনীয়ম্ অনুসারে যুধিষ্ঠিরের নিকট বনেচরের বক্তব্য সংক্ষেপে বর্ণনা করো। অথবা কিরাতার্জুনীয়ম্ অনুসারে …


মাদক নির্মূলে ক্রসফায়ারই কি সমাধান?\nপ্রকাশের সময় : মে ২২, ২০১৮, ১১:৫৬ পূর্বাহ্ণ\nআপডেট সময় : মে ২২, ২০১৮ at ১১:৫৬ পূর্বাহ্ণ\nস্বকৃত নোমান : মাদকাসক্তি ও মাদকের সহজলভ্যতার কারণগুলো চিহ্নিত না করে, ছিদ্রগুলো বন্ধ না করে, বড় বড় রাঘব-বোয়ালদের ধরাছোঁয়ার বাইরে রেখে, চুনোপুটি মাদক বিক্রেতাদের নির্বিচারে হত্যা করে মাদক-বিরোধী অভিযান সফল হওয়ার সম্ভাবনা ক্ষীণ। একটি অনলাইন নিউজপোর্টালের সংবাদ অনুযায়ী, গত ক’দিনে আটজন মাদক চোরাকারবারীকে তথাকথিত ক্রসফায়ারে দেওয়া হয়েছে। ভিক্টর হুগো বলেছিলেন, ‘একজন মানুষকে গিলোটিনের নিচে ফেলে দেওয়ার অর্থ শুধু এই নয় যে শুধু তাকেই হত্যা করা হলো। তার সঙ্গে হত্যা করা হলো তার পরিবারকেও।’ যেসব মাদক বিক্রেতাকে হত্যা করা হচ্ছে, শুধু তাকেই হত্যা করা হচ্ছে না, নিমেষেই ধুলিস্যাৎ করে দেওয়া হচ্ছে একটি পরিবারকেও। এটা কোনো সমাধানের রাস্তা হতে পারে না। হত্যার মধ্যদিয়ে কোনো কিছুকে নির্মূল করা যায় না, বরং তা আরও উসকে ওঠে। সমাজে প্রতিশোধপরায়ণতা বাড়ে।\nখুব তো বুক ফুলিয়ে দাবি করা হয় ৯০ পার্সেন্ট মুসলমানের দেশ বাংলাদেশ, পৃথিবীর দ্বিতীয় বৃহত্তম মুসলিম দেশ বাংলাদেশ। তাই যদি হয়, মাদকের বিরুদ্ধে ধর্মের ভূমিকা কোথায়? ধর্ম কেন পারছে না প্রজন্মকে মাদকাসক্তি থেকে দূরে রাখতে? কারণ কিছুই না। ধর্মের আদর্শ যদি কিছু থেকে থাকে তাকে নির্বাসনে পাঠিয়ে চলানো হচ্ছে অধর্ম, চলানো হচ্ছে ধর্মব্যবসা। যার ফলে ধর্মগ্রন্থ কোরআনের পাতা কেটে তার ভেতরে ইয়াবা ঢুকিয়ে পাচার করার ঘটনাও ঘটতে দেখা যাচ্ছে। ধর্মনেতারা মসজিদে মাদকের বিরুদ্ধে বলবেন না, বলবেন নাস্তিকদের বিরুদ্ধে, অন্য ধর্মাবলম্বীদের বিরুদ্ধে। তাকেই তারা ধর্ম মনে করে। সুতরাং তাদের কাছ থেকে কিছু আশা করে লাভ নেই।\nএকটা সময় গ্রামে গ্রামে, পাড়ায় পাড়ায় সংস্কৃতির চর্চা হতো, নাটক-সংগীতের চর্চা হতো, স্কুল-কলেজে ছিল সাংস্কৃতিক সংগঠন। তার সবই এখন বন্ধ করা হয়েছে। ছাত্র রাজনীতিও চলে গেছে অস্ত্রবাজ আর লুটেরাদের দখলে। পাঠাগারগুলো বন্ধ করে দেওয়া হচ্ছে। একজন তরুণ যে প্রকৃত মানুষ হওয়ার স্বপ্ন দেখবে, কোথাও গিয়ে স্বস্তির নিশ্বাস ফেলবে, তার কোনো জায়গা নেই। স্বপ্ন দেখার, নিশ্বাস ফেলার সমস্ত দরজা-জানালা বন্ধ করে দেওয়া হয়েছে। এভাবে একটি সমাজ চলতে পারে না। কতজনকে ক্রসফায়ার দেবেন? সাংবাদিকদের ভাষ্য অনুযায়ী, সতের কোটি মানুষের জন্য জনপ্রতি পাঁচটি করে ইয়াব ঢুকছে দেশে? এই বিপুল সংখ্যক ইয়াবা পাচারের নেপথ্যে কত হাজার চোরাকারবারী? সবাইকে ক্রসফায়ারে দেওয়া যাবে? মনে হয় না।\nইয়াব ও ফেনসিডিল আসছে মূলত মিয়ানমার ও ভারত থেকে। আমাদের সীমান্তের অতন্দ্র প্রহরীদের কাজ কী? সীমান্ত পাহারা মানে মিয়ানমার বা ভারত ভূখ- জবর-দখল করে নিয়ে যাবে এটা ঠেকানোই শুধু তাদের কাজ? নাকি মাদক যাতে দেশে ঢুকতে না পারে সেই প্রচেষ্টা চালানোও তাদের কাজের মধ্যে পড়ে? যদি দ্বিতীয়ওটাও কাজ হয়ে থাকে, তাহলে দেশে এত মাদক ঢুকছে কীভাবে? নিশ্চয়ই কোনো-না কোনোভাবে তাদের আশ্রয়-প্রশয় রয়েছে? নাকি তারা সামাল দিতে পারছেন না? সামাল দিতে না পারলে কেন সীমান্ত সুরক্ষার জন্য বিকল্প ব্যবস্থা নেওয়া হচ্ছে না?\nতথাকথিত ক্রসফায়ার কোনো সমাধানের পথ নয়। সভ্য দেশে এভাবে বিচারবহির্ভূত হত্যাকা- চলতে পারে না। সরকারকে বিকল্প ভাবতে হবে।


Vinod Kambli Arrested, বিনোদ কাম্বলি গ্রেফতার – News18 Bangla\nVinod Kambli Arrested: বেপরোয়া মনোভাবেই নষ্ট ক্রিকেট জীবন, এবার মারাত্মক অভিযোগে গ্রেফতার বিনোদ কাম্বলি!\nVinod Kambli Arrested\nপ্রাক্তন তারকা ক্রিকেটার বিনোদ কাম্বলি (Vinod Kambli Arrested)।\nLast Updated : February 28, 2022, 10:19 IST\n#মুম্বই: ফের বিতর্কে জড়ালেন প্রাক্তন তারকা ক্রিকেটার বিনোদ কাম্বলি (Vinod Kambli Arrested)। এ বার সরাসরি পুলিশ হেফাজতে পৌঁছে গেলেন তিনি। অভিযোগ, মদ খেয়ে গাড়ি চালাচ্ছিলেন বিনোদ কাম্বলি (Vinod Kambli Arrested)। সে অবস্থায় ধাক্কা দেন অন্য একটি গাড়িতে। বান্দ্রা পুলিশের তরফে জানা গিয়েছে, মদ্যপ অবস্থায় গাড়িতে ধাক্কা দেন কাম্বলি। যার জেরে তাঁকে গ্রেফতার করা হয়েছে। এই নিয়ে তদন্ত চলছে। পরে অবশ্য জামিনে মুক্তি পেয়েছেন কাম্বলি (Vinod Kambli Arrested)।\nবান্দ্রা থানার পুলিশ আধিকারিক সংবাদসংস্থা পিটিআইকে জানিয়েছেন, কাম্বলির বিরুদ্ধে ২৭৯, ৩৩৬ ও ৪২৭ ধারায় মামলা রুজু করা হয়েছে। বেপরোয়াভাবে গাড়ি চালানো, অন্যের জীবন ও নাগরিক সুরক্ষাকে বিপদের মুখে ঠেলে দেওয়া এবং ক্ষতিসাধনের অভিযোগ রয়েছে কাম্বলির বিরুদ্ধে। পরে আরও জানা গিয়েছে, বছর ৫০-এর বিনোদ কাম্বলি মদ্যপ অবস্থায় গাড়ি চালাচ্ছিলেন। একটি গাড়িতেও তিনি ধাক্কা মারেন। বান্দ্রা সোসাইটির এক বাসিন্দার অভিযোগের ভিত্তিতেই কাম্বলিকে গ্রেফতার করা হয়েছিল।\nআরও পড়ুন: রূপম ইসলামের গানে কলকাতার বুকে 'ঝড়', কানায় কানায় পূর্ণ কনসার্ট! দেখুন\nমদ্যপ অবস্থায় গাড়ি চালানোর অভিযোগে তাঁর বিরুদ্ধে মোটর ভেহিকল অ্যাক্টের ১৮৫ নং ধারাতেও মামলা রুজু করা হয়। আবাসনের ওয়াচম্যান ও কিছু বাসিন্দার সঙ্গে কাম্বলি বচসাতেও জড়িয়ে পড়েছিলেন বলে জানা গিয়েছে। এই প্রথম নয়, এর আগেও শিরোনামে এসেছেন বিনোদ কাম্বলি। সেইসময় তিনি সাইবার কারচুপির শিকার হয়েছিলেন। কেওয়াইসি আপডেটের নামে এক প্রতারক সেই সময় কাম্বলির থেকে প্রায় দেড় লক্ষ টাকা হাতিয়ে নেয়। পরে পুলিশি তদন্তে টাকা ফেরত পান তিনি।\nআরও পড়ুন: জয় ধরে রাখতে মরিয়া অধীর চৌধুরী, ভোটের দিনে ছুটলেন এ প্রান্ত থেকে ও প্রান্ত!\nদেশের হয়ে ১৭টি টেস্টে চারটি শতরান-সহ ১০৮৪ রান রয়েছে কাম্বলির। ১০৪ টি একদিনের আন্তর্জাতিক খেলেছেন। রান করেছেন ২৪৭৭, রয়েছে ২টি শতরান। ১৯৯১ সালে ভারতের হয়ে তাঁর অভিষেক হয়, ২০০০ সালের অক্টোবরে শেষ ম্যাচ খেলেছেন। ক্রিকেট খেলার সময় এবং ক্রিকেট ছাড়ার পরেও কাম্বলি নানা সময় বিতর্কে জড়িয়েছেন। এমনকী সচিন তেন্ডুলকর নিজেও বিপথে চলে যাওয়া কাম্বলিকে স্বাভাবিক জীবনে ফেরাতে উদ্যোগী হয়েছিলেন। রমাকান্ত আচরেকরের কাছে সচিন, কাম্বলি, আমরে প্রশিক্ষণ নিতেন। ভারতীয় দলেও একসঙ্গে তাঁরা খেলেছেন।\nFirst published: February 28, 2022, 10:19 IST\nTags: Cricketer, Vinod Kambli


শেয়ালের সঙ্গে মানুষের প্রেম! হাসঁ-মুরগীর বন্ধুত্ব! - JanaBD.Com\nHome › অন্যরকম খবর › সাধারন অন্যরকম খবর › শেয়ালের সঙ্গে মানুষের প্রেম! হাসঁ-মুরগীর বন্ধুত্ব!\nশেয়ালের সঙ্গে মানুষের প্রেম! হাসঁ-মুরগীর বন্ধুত্ব!\nসাধারন অন্যরকম খবর 14th Jun 16 at 10:57pm 606\nজঙ্গলে নয়, বাড়িতেই বাস করে শেয়াল। মানুষের সাথে বিছানাতেই ঘুমায়। খাওয়া-দাওয়াও করে সবার সঙ্গে- ভাত, ডাল, মাছ সবই খায়। আবার সুযোগ পেলেই এর-ওর কোলে চেপে টো টো করে পাড়াও ঘুরে! এ কোন রূপকথার গল্প নয়, প্রতিবেশি ভারতে এমন ঘটনা ঘটেছে।\nThu at 11:38pm 686\nThu at 11:34pm 444\nSat at 10:11pm 709\nDec 03 at 6:31pm 1,191\nNov 28 at 9:46pm 493\nNov 19 at 3:27pm 772


০৭:৩৩ পিএম | ০৮ মে, ২০২১\nপ্রতিযোগিতা কমিশনের উদ্দেশে ডাক ও টেলিযোগাযোগ মন্ত্রী মোস্তাফা জব্বার বলেছেন, ‘আপনারা মনিটরিং করবেন, যেকোনো মূল্যে মনোপলি হতে দেবেন না। মনোপলি হলে তারা মনস্টার হয়ে যায়, তখন তাদের ঠেকানো জরুরি হয়ে পড়ে।’\nশনিবার (৮মে) টেলিকম রিপোর্টার্স নেটওয়ার্ক বাংলাদেশ (টিআরএনবি) আয়োজিত এক ওয়েবিনারে প্রধান অতিথির বক্তৃতায় ডাক ও টেলিযোগাযোগ বিভাগের মন্ত্রী মোস্তাফা জব্বার এ কথা বলেন। ‘প্রতিযোগিতা ও অংশীদারিত্বে প্রেক্ষাপট: প্রসঙ্গ এমএফএ’ শীর্ষক আলোচনায় দেশের অর্থনৈতিক খাতের নীতি-নির্ধারক ও সংশ্লিষ্ট ব্যক্তিরা অংশগ্রহণ করেন।\nমন্ত্রী মোস্তাফা জব্বার বলেন, চীনের মতো দেশে আলিবাবা-এর মতো জায়ান্টের মনোপলি নিয়ন্ত্রণ করার প্রয়োজন পড়েছে। এ সময় প্রতিযোগিতা কমিশনের দৃষ্টি আকর্ষণ করে তিনি বলেন, অভিযোগ পাওয়ার জন্য অপেক্ষা করবেন না। কারণ মানুষ অভিযোগ করার প্রক্রিয়াকে ভয় পায়, ভয় পায় হেনস্তা হওয়ারও। তাই কেউ যেন এমএফএস বাজারে মনোপলি করতে না পারে, সে বিষয়টি আপনারা লক্ষ্য রাখবেন।\nএমএফএস-এর চার্জ নির্ধারণের বিষয়ে মন্ত্রী মোস্তাফা জব্বার বলেন, চার্জ নির্ধারণের বিষয়টি খবরদারি করার মতো বিষয়। কেউ ২০ টাকা, কেউ ১৪ টাকা নিচ্ছে। এটা সে তার প্রতিষ্ঠানের হিসাব করে নির্ধারণ করছে। আমি এমএফএস-এর সর্বোচ্চ চার্জ নির্ধারণ করার পক্ষে, সর্বনিম্ন চার্জ নির্ধারণের পক্ষে না। কারণ সর্বোচ্চ সীমা নির্ধারণ করা থাকলে কেউ বেশি নিতে পারবে না। তাতে জনগণ উপকৃত হবে। এ সময় তিনি এমএফএস-এ ইন্টারঅপারেবিলিটি না হওয়াকে সবচেয়ে বড় প্রতিবন্ধকতা বলেও উল্লেখ করেন। ইন্টারঅপারেবিলিটি কেন দেওয়া যাচ্ছে না, তা নিয়ে তিনি বিস্ময় প্রকাশ করেন।\nঅনুষ্ঠানে বিশেষ অতিথির বক্তৃতায় টেলিযোগাযোগ নিয়ন্ত্রণ কমিশনের চেয়ারম্যান শ্যামসুন্দর সিকদার বলেন, দেশে এমএফএস বাজারে একটি মনোপলি ছিল। মনোপলিটা ভাংতে পেরেছে ‘নগদ’। প্রতিযোগিতা অবশ্যই থাকতে হবে। অনেকটা কমে গেলেও এখনো মনোপলি আছে। তিনি বলেন, বাংলাদেশ ব্যাংক সর্বোচ্চ সীমা করে দিয়েছিল হাজারে সাড়ে ১৮ টাকা নেওয়ার কথা। অথচ সেখানে এখন ২০ টাকা নেওয়া হচ্ছে। দেড় টাকা নিয়ে কেউ প্রতিবাদ করছে না, কিন্তু দেড় টাকায় তো হাজার হাজার কোটি টাকা হয়ে যায়। এটা সরাসরি চুরি করা হচ্ছে। এ সময় তিনি এমএফএস-এর চার্জ কমানোর ওপর গুরুত্বরোপ করেন।\nবাংলাদেশ ব্যাংকের সাবেক ডেপুটি গভর্নর আবুল কাশেম তাঁর বক্তব্যে বলেন, বিকাশ লস করছে, কিন্তু ব্র্যাক ব্যাংক তো লস করছে না। আমি মনে করি না যে, বিকাশ লস করছে। হয়তো তারা ব্যালেন্স শিটে লস দেখাচ্ছে। তিনি বলেন, বিকাশের দোকানে কি ১৮ টাকা ৫০ পয়সা ব্যানার লাগানো যায় না? কেন হাজারে ২০ টাকা নেওয়া হয়? বিকাশ একটি লাইসেন্সড প্রতিষ্ঠান। তাদের মাধ্যমে এমন কোটি কোটি টাকা কেন প্রতারণা করছে? এ বিষয়টি সুরাহা করা দরকার।\nআলোচনায় অংশ নিয়ে বাংলাদেশ ব্যাংকের পিএসডি বিভাগের উপমহাব্যবস্থাপক বদিউজ্জামান দিদার বলেন, আমরা ২০১১-১২ সালে একটা সেইলিং দিয়েছিলাম যে, যেন এর ওপরে না যায়। এর সাথে অনেকগুলো পক্ষ জড়িত। সবাইকে নিয়েই প্রাইসিং। সার্ভিস প্রোভাইডারদের সাথে কথা বলে আমরা প্রাইস সেট করি। প্রাইস হয়তো আমরা কমাতে পারব। ইউএসএসডি-এর পরিবর্তে অ্যাপে যখন পুরো মার্কেট চলে আসবে, তখন আমরা এটা করতে পারব। আমরাও চাই যে প্রাইস কমে আসুক। এতে মানুষের উপকার বেশি হবে। প্রাইস যদি আসলেই কমানো যায়, আমরা করব। গ্রাহকদের ও সার্ভিস প্রোভাইডারদে উপকারে এলে আমরা প্রাইস কমাব।\nআলোচনায় অংশ নিয়ে ‘নগদ’-এর ব্যবস্থাপনা পরিচালক তানভীর এ মিশুক বলেন, হাজারে ২০ টাকা চার্জ। সারা পৃথিবীতে, উন্নত দেশগুলোতেও দেখা যাবে কোথাও এই চার্জ নেই। বাংলাদেশ ব্যাংক সেন্ড মানি ফ্রি করার নির্দেশনা দিয়েছে, আমরা প্রথম থেকে ফ্রি রেখেছি। সেন্ড মানিতে আসলে কোনো খরচ নেই। তিনি বলেন, আমরা কিন্তু ইনোভেশন নিয়ে এসেছি। ডিজিটাল কেওয়াইসি ও *১৬৭# এর মাধ্যমে মানুষ অ্যাকাউন্ট খুলতে পারছে। মৎস্য ও প্রাণিসম্পদ মন্ত্রণালয়, সমাজকল্যাণ, প্রাথমিক ও গণশিক্ষা মন্ত্রণালয়ের মতো গুরুত্বপূর্ণ প্রতিষ্ঠানগুলো এমএফএস সেবা ‘নগদ’ ব্যবহার করে টাকা সাশ্রয় করছে। সরকার ৫০০ কোটি টাকা সাশ্রয় করেছে। এই বাজারে প্রতিযোগিতা থাকলে গ্রাহকেরা উপকৃত হবে। লেভেল প্লেইং ফিল্ড তৈরি করতে পারলে এমএফএস-এ প্রতিযোগিতা আরও বাড়বে।\nআলোচনায় বিকাশ-এর চিফ কমার্শিয়াল অফিসার মিজানুর রশীদ বলেন, সহজলভ্যতা দিতে গিয়ে আমরা এই চার্জ নিচ্ছি। বাংলাদেশ ব্যাংকের নেতৃত্বে নতুন কোনো রেট যদি আমরা দেশের জনগণের কল্যাণে নির্ধারণ করি, তাহলে সেটা যেন ব্যবসাবান্ধব হয়। অর্থাৎ সেই রেট যেন অপারেটরগুলোর জন্যও ভালো হয়।


১] দরিয়া-এ-নূর বাংলাদেশের একটি মহামূল্যবান হীরা, যা জনসমক্ষে আনা হয়নি ! | আমাদের সময়.কম – AmaderShomoy.com\n১] দরিয়া-এ-নূর বাংলাদেশের একটি মহামূল্যবান হীরা, যা জনসমক্ষে আনা হয়নি !\nপ্রকাশের সময় : June 20, 2020, 10:54 pm\nআপডেট সময় : June 20, 2020 at 10:54 pm\nমুসবা তিন্নি :  ভারতীয় জাতীয়তাবাদের শুরুর দিকে বিংশ শতাব্দীর প্রথম ভাগে তৈরি হওয়া রাজনৈতিক গোষ্ঠীগুলির মধ্যে অন্যতম ছিল মুসলিম লিগ। ঢাকার নবাব সলিমুল্লাহ ছিলেন এই মুসলিম লিগের অন্যতম নেতা। যদিও পরে ভারত-পাকিস্তান বিভাজন এবং বাংলাদেশের স্বাধীনতা আন্দোলনে এই মুসলিম লিগ ইতিহাসের অন্ধকার দিকে থাকে, তবে তৎকালীন রাজনৈতিক পরিস্থিতিতে নবাব সলিমুল্লাহ কেবলমাত্র স্রোতের অভিমুখে গমন করেছেন বলা যেতে পারে। ১৯০৮ সাল নাগাদ নবাবের দরবারে চরম অর্থসংকট দেখা যায়, সেই সময় তিনি আসাম ও পূর্ববঙ্গ সরকারের থেকে ১৪ লাখ রুপি ঋণ নেন। শর্ত ছিল ৩০ বছরের মধ্যে বার্ষিক ৩ শতাংশ সুদে সমস্ত দেনা শোধ করতে হবে।\n এই ঋণের বিনিময়ে নবাব বন্ধক রেখেছিলেন বহুমূল্য ধনরত্ন। তার মধ্যে একটি ছিল প্রমাণ আকারের হীরা, দরিয়া-এ-নূর। নগদ পাঁচ লাখ রূপি মূল্যের এই হীরা ছাড়াও ছিল ১০৮ রকম আলাদা রত্ন। বিশ্বখ্যাত হীরক খন্ডটির অর্থ সমুদ্রের আলো। ঢাকার নবাবের সমস্ত সম্পদ গচ্ছিত রাখা ছিল ব্রিটিশ শাসন কালের স্টেট ব্যাংকে , পরে তা সরিয়ে নিয়ে আসা বাংলাদেশের সোনালী ব্যাংকে।\n ইতিহাস বলে মোঘল সাম্রাজ্যের রত্ন ভান্ডারের সেরা আকর্ষণ ছিল কোহিনূর ও দরিয়া ই নূর। মোঘল সাম্রাজ্যের পতনের পর পারস্যের নাদির শাহ যখন দিল্লি আক্রমণ করেন তখন হীরক খন্ড দু’টি তার রাজকোষে চলে যায়। পরবর্তীতে তার উত্তরাধিকারীর সেই রত্ন নিয়ে কাশ্মীরে পালিয়ে আসেন এবং তা কালের নিয়মে পাঞ্জাবের রঞ্জিত সিংয়ের হস্তগত হয়। তার উত্তরাধিকারী দিলীপ সিংকে যুদ্ধে হারিয়ে রত্ন দু’টির দখল নেয় ইস্ট ইন্ডিয়া কোম্পানী। আর তার নেপথ্যে ছিলেন লর্ড ডালহৌসী। ইস্ট ইন্ডিয়া কোম্পানী কোহিনূর ও দরিয়া-ই-নূর দুটি লন্ডনে পাঠিয়ে দেয় রাণী ভিক্টোরিয়াকে উপঢৌকন হিসেবে। কোহিনূর ব্রিটিশ রাণীর পছন্দ হলেও দরিয়া-ই-নূর তার মনে ধরেনি। তিনি সেটি ফেরত পাঠিয়ে দেন কোম্পানীকে।\n মাইক্রোফোন হাতে রাস্তায় পশ্চিমবঙ্গের মন্ত্রী স্বপন দেবনাথ বললেন, দয়া করে কেউ রাস্তায় বেরোবেন না ≣  সাংসদ মোছলেমসহ পরিবারের সদস্যদের ঢাকায় নেয়া হচ্ছে ≣ ঘরেই বাড়ান রোগ প্রতিরোধ ক্ষমতা, ঝরান মেদ\n ব্রিটিশ সরকারের অনুমোদনক্রমে কলকাতার হ্যামিল্টন অ্যান্ড কোম্পানি ১৮৫২ সালের নভেম্বরে দরিয়া-ই-নূরের নিলামের আয়োজন করে এবং ঢাকার নওয়াব খাজা আলীমুল্লাহ ৭৫ হাজার টাকায় এটি নিলামে ক্রয় করেন। ১৯০৮ সালে নওয়াব খাজা সলিমুল্লাহ দরিয়া-ই-নূর হীরকটি সরকারের নিকট বন্ধক রেখে যখন ঋণ গ্রহণ করেছিলেন তখন এর মূল্য নিরূপণ করা হয়েছিল ৫ লক্ষ টাকা।\n ১১২ বছর আগে নেয়া ঋণ আজও পরিশোধিত হয়নি ফলে সেই সম্পদও হয়ে গেছে সরকারী সম্পত্তি। ভূমি সংস্কার দপ্তরের বিভিন্ন রিপোর্ট ও চিঠিপত্র থেকে এই বিপুল রত্নভান্ডারের সম্বন্ধে বেশ কিছু তথ্য জানা গেছে , যদিও বাংলাদেশ সরকারের পক্ষ থেকে এবিষয়ে কোনো পদক্ষেপ নেয়া হয়নি। বছর চারেক আগে ২০১৬ সালে এই রত্নভান্ডারের পরিদর্শনের জন্য একটি কমিটি গঠন করা হয় যদিও তার পরবর্তী কার্যকলাপের কোনো খবর পাওয়া যায়নি। ২০১১ সালে আরও একটি উদ্যোগ নেয়া হয়েছিল ভূমিমন্ত্রীর দপ্তর থেকে। সেই কমিটির সামনে একটি সিল করা বাক্স পেশ করা হয়েছিল যার ভিতরে সমস্ত রত্ন ছিল। কিন্তু সেই বাক্স খোলা হয়নি তাই জানাও যায়নি নবাব সলিমুল্লাহর সম্পদের বিবরণ।\n শতবর্ষের বেশি সময় ধরে লকারে থাকা গচ্ছিত সম্পদের মূল্য কত হতে পারে সে বিষয়ে এক সরকারী কর্মচারী বলেন, সংখ্যাটা কয়েকশো কোটি ছাড়াবে আজকের দিনে। বাংলাদেশের জাদুঘর কর্তৃপক্ষ অনেকবারই হিরেটি দাবী করেছে জাদুঘরে প্রদর্শনের জন্য, তাদের মতে এই মহামূল্যবান সম্পদকে সাধারণের জন্য উন্মুক্ত করা উচিত। জাদুঘরের নিরাপত্তা যথেষ্ট সাবলীল, এরকম সম্পদের রক্ষায় কিন্তু সরকারের পক্ষ থেকে কোনো মন্তব্য করা হয়নি এ বিষয়ে। আদৌ কখনও জনসমক্ষে এই সম্পদ আসবে কিনা তা নিয়ে যথেষ্ট সন্দেহ আছে।\n নবাব সলিমুল্লাহ রাজনৈতিক পরিচয়ের বাইরেও একজন দক্ষ শাসক ছিলেন। তাঁর মাত্র ৪৩ বছরের জীবনকালে ঢাকা শহরে বহু উন্নতি করেছিলেন। ঢাকার বিদ্যুৎ ব্যবস্থা, টেলিযোগাযোগ ব্যবস্থা, পানির ব্যবস্থা, হাসপাতাল, স্কুল-কলেজ সবই তিনি বানিয়ে যান। তাঁর সময়ে বানানো প্রতিষ্ঠান গুলির মধ্যে আহছানউল্লাহ ইঞ্জিনিয়ারিং স্কুল, মিটফোর্ড হাসাপাতাল এছাড়াও আরও বেশ কিছু এখনও স্বমহিমায় বিদ্যমান। সূত্র : ইতিহাস ও মিথলজি । সম্পাদনা : খালিদ আহমেদ


পাবনায় নিখোঁজ ব্যক্তির কঙ্কাল উদ্ধার! পাবনায় নিখোঁজ ব্যক্তির কঙ্কাল উদ্ধার! – News Pabna\nরবিবার, ০৯ অগাস্ট ২০২০, ১০:৫০ অপরাহ্ন\nপাবনায় নিখোঁজ ব্যক্তির কঙ্কাল উদ্ধার!\nস্টাফ রিপোর্টার : পাবনার ফরিদপুরে জমি থেকে একটি মানুষের কঙ্কাল উদ্ধার করা হয়েছে। রোববার (০৮ ডিসেম্বর) সন্ধ্যায় উপজেলার হাদল ইউনিয়নের গোয়ালগাও মৌজার বরইচারা মাঠ থেকে এই কঙ্কাল উদ্ধার করে ফরিদপুর থানা পুলিশ।\nনিখোঁজের দেড় মাস পর বরইচারা মাঠে আবদুস সাত্তারের লুঙ্গি পাওয়া যায়। তখন পরিবারের লোকজন ওই স্থানের আশেপাশে আব্দুস সাত্তারের লাশ খোঁজাখুঁজি করেন।\nএর এক মাস পর রোববার দুপুরে বরইচারা মাঠে কচুরিপানা পরিষ্কার করার সময় একটি জমির মধ্যে কঙ্কালটি পাওয়া যায়। তখন কঙ্কালটি আবদুস সাত্তারের বলে তার পরিবার দাবি করেন।\nআব্দুস সাত্তারের ছেলে হাফিজুল ইসলাম বলেন, গত দুই-এক বছরের মধ্যে হাদল বা তার আশেপাশের গ্রামে কোনো হত্যা বা নিখোঁজের ঘটনা ঘটেনি। তাই এই লাশটি তার বাবার বলে তিনি দাবি করেন।


‘এই আইনের কারণে বাল্যবিয়ে আরো বাড়তেই পারে’ | আলাপ | DW | 09.05.2017\nডয়চে ভেলে: বাল্যবিবাহ নিরোধ আইনে মেয়েদের স্বার্থরক্ষা কতটুকু হয়েছে?\nব্যারিস্টার সারা হোসেন : সম্পূর্ণভাবে হয়নি৷ সমস্যা হচ্ছে যে, আমাদের পুরনো যে আইন ছিল, সেখান থেকে যে পরিবর্তন নতুন আইনের মধ্যে পেয়েছি, কিছু কিছু ইতিবাচক দিক আছে অবশ্যই, সামাজিক আন্দোলন ও সামাজিক সমন্বয় কিভাবে করা যেতে পারে বাল্যবিয়ে নিরোধের জন্য সে ব্যাপারে কিছু দিক নির্দেশনা বা ধারাগুলো দেয়া আছে৷ পাশাপাশি আমাদের কাছে মনে হচ্ছে মেয়েদের অধিকার রক্ষা করা হয়নি, বরং এই আইন মেয়েদের অধিকার রক্ষা করার জন্য বড় বাধা হয়ে দাঁড়াতে পারে৷ সেখানে এটা প্রথমবারের মতো ব্রিটিশ আমলে আমরা পাইনি, পাকিস্তান আমলে আমরা পাইনি, অথচ স্বাধীনতাউত্তর বাংলাদেশে এমন একটা ধারা আমরা পাচ্ছি৷ বিশেষ কোনো কারণে ১৮ বছরের কম বয়সে বিয়ে হলে সেটাকে বাল্যবিয়ে হিসেবে গ্রহণ করা হবে না, যদি তার পিতা-মাতা বা অভিভাবকের অনুমোদন থাকে এবং আদালতের অনুমোদন থাকে৷ এখানে অনেকে এই ধারাটা নিয়ে আশঙ্কা প্রকাশ করছেন, যেহেতু এখানে মেয়ের সিদ্ধান্তের ব্যাপারে কোনো গুরুত্ব দেয়া হয়নি, অথচ আমাদের শরীয়া আইনেও মেয়ের সম্মতির বিষয়টির অনেক বেশি গুরুত্ব দেয়া হয়েছে৷ বলা হয়েছে, তার সিদ্ধান্ত ছাড়া বিয়েই হতে পারে না৷ অথচ আমাদের আইনে তার সম্মতির বিষয়ে কোনো উল্লেখই নেই৷\n‘‘যদি অল্প বয়সে বিয়ে দেয়ার জন্য তারা কর্মক্ষেত্রে যাওয়ার সুযোগ না পায়’’\nএটা কি মেয়েদের অধিকার লঙ্ঘন ঘটাবে? নাকি তাদের অধিকার প্রতিষ্ঠা করবে?\nবিশেষ বিধান যেটা রাখা হয়েছে সেটা মেয়েদের অধিকারের লংঘন ঘটাবে৷ সেখানে এমন অবস্থা তৈরি হতে পারে যে, একটা মেয়েকে ধর্ষণ করা হয়েছে অথবা তার মতের বাইরে কেউ তার সঙ্গে সম্পর্ক রেখেছে এবং সে গর্ভবতী হয়েছে,সেখানে যদি তার বাবা-মা মনে করে তথাকথিত ইজ্জত রক্ষার জন্য তার সেখানে বিয়ে দেয়া উচিত, সেখানে কিন্তু একটা মেয়েকে তার ধর্ষণকারীর সঙ্গেও বিয়ে দেয়া যাবে৷ যদি আদালত অনুমোদন দেয়৷ এ রকম ঘটনা যদি ঘটে যায়, সেখানে নিঃসন্দেহে আমরা বলতে পারি মেয়ের অধিকার খর্ব হবে৷\nসরকার হঠাৎ করে এই বিশেষ বিধান কেন করতে গেল?\nকিছু কিছু ক্ষেত্রে আমরা দেখছি, নারীরা ১৬-১৭ বছর বয়সে নিজেদের পছন্দমতো বিয়ে করে ফেলছে৷ বা কারো সঙ্গে সম্পর্ক করে ফেলছে বাবা-মায়ের মতের বাইরে৷ সেখানে দেখা যাচ্ছে যে, ওই সমস্ত ক্ষেত্রে যাকে সে বিয়ে করেছে, তার বিরুদ্ধে মামলা করা বা তাদের দু'জনকে আরো বেশি বেকায়দায় ফেলা দেয়া বা অসুবিধার মধ্যে ফেলে দেয়া হয়৷ সেই সব ক্ষেত্রে হয়তো কিছু ব্যতিক্রম রাখা যেতেই পারে৷ কিন্তু ওই ধরনের ঘটনা শুধু কাভার না করে আরো ব্যাপকভাবে বিশেষ বিধানে রাখা হয়েছে৷ আল্টিমেটলি বিশেষ বিধানটা যেভাবে এসেছে তার প্রতিবাদ বাংলাদেশে সকল নারী সংগঠন থেকে করা হয়েছে, মানবাধিকার সংগঠন করছে, অধিকাংশ প্রগতিশীল আইনজীবী করছেন, উন্নয়ন নিয়ে যেসব বেসরকারি সংগঠন কাজ করে তারাও প্রতিবাদ করে যাচ্ছে৷ এই প্রতিবাদের মুখে কেন বিশেষ বিধানটা রাখা হলো সেটা বোঝা অনেক কঠিন৷ ইতিমধ্যে হাইকোর্ট থেকে একটা রুল জারি করা হয়েছে৷ সরকারকে কারণ দর্শাতে বলা হয়েছে যে, কেন এই বিধানকে সংবিধান সম্মত নয় এমন ঘোষণা দেয়া হবে না৷\nএক্ষেত্রে ধর্মীয় সংগঠনগুলোর কোনো চাপ আছে বলে আপনার মনে হয়?\nআড়ালে হয়ত ছিল৷ মুখে মুখে অতটা শোনা যায়নি৷ সামনা-সামনি তো তাদের কিছু বলতে শুনিনি৷ সেটাও মনে হয় একটা আশঙ্কার কারণ৷ ধর্মীয় বলব না, মৌলবাদী দলগুলো যদি প্রকাশ্য কোনো আপত্তি না করে থাকে তাহলে তারা বিরোধিতা করতে পারে এমন ধারণা থেকে সরকার আগ বাড়িয়ে কেন এটা করতে যাবে? শরীয়া আইনে কিন্তু এটা পরিষ্কার, আমাদের মুসলিম ব্যক্তিগত আইনেও কিন্তু এটা পরিষ্কার যে, একটা মেয়ে যখন সাবালিকা হবে, তখন তার সম্মতি ছাড়া তাকে কোনোভাবেই বিয়ে দেয়া যাবে না৷ শরীয়া আইনে যেটা আছে, এখানে এই আইনে সেটাও উপেক্ষা করা হয়েছে৷\nএই আইন কি মেয়েদের শিক্ষা অর্জনে বাধা সৃষ্টি করবে?\nবাধা সৃষ্টি করতেই পারে৷ আমরা যদি দেখি যে, এই আইনটা ব্যবহার করে মেয়েদের অল্প বয়সে বিয়ে দেয়া হচ্ছে, তাদের সম্মতির বাইরে, তাহলে তাদের শিক্ষায় একটা বাধা আসতেই পারে৷ সরকার থেকে যে পদক্ষেপগুলো নেয়া হয়েছে, বা যে পদক্ষেপগুলো অনেক বছর ধরে চলে আসছে যে, মেয়েদের স্কুলে যাওয়ার জন্য যে ভর্তুকি দেয়া হয় বা এখন আমরা যে ঘোষণাগুলো পাচ্ছি যে মেয়েদের জন্য আরো বেশি করে কর্মসংস্থানের ব্যবস্থা করা হবে, এ সব নীতি ও ঘোষণার কারণে বাংলাদের নারীদের পরিবর্তন আসছে৷ অনেক সম্ভাবনার দরজা খুলে যাচ্ছে৷ অন্যদিকে যদি আমরা দেখি যে, অল্প বয়সে বিয়ে দেয়ার প্রবণতা যদি আগের মতোই থেকে থাকে, তাহলে তো আমরা বলতেই পারি যে, এই আইন প্রতিবন্ধকতা সৃষ্টি করবে৷\nকর্মক্ষেত্রে কি এর প্রভাব পড়বে?\nপড়তে পারে৷ যদি অল্প বয়সে বিয়ে দেয়ার জন্য তারা কর্মক্ষেত্রে যাওয়ার সুযোগ না পায়৷ অল্প বয়সে বিয়ে হলে দেখা যায় যে, তারা অল্প বয়সে গর্ভবতী হচ্ছে৷ সেক্ষেত্রে তারা ঘর পরিচালনায় ব্যস্ত হয়ে পড়ছে৷ তখন তো তারা অনেক সুযোগ-সুবিধা থেকে বঞ্চিত হচ্ছে স্বাভাবিকভাবে৷ তখন তো ওই সুযোগগুলো তার জন্য প্রযোজ্য হবে না৷\nইউনিসেফের পরিসংখ্যান অনুযায়ী, এশিয়ার দেশগুলোর মধ্যে বাংলাদেশে বাল্যবিয়ের হার সবচেয়ে বেশি৷ ১৮ বছর বয়স হওয়ার আগেই বাংলাদেশের ৬৬ শতাংশ মেয়ের বিয়ে হয়ে যায়৷ আমাদের দেশে অভিভাবকরা এমনিতেই মেয়েকে দ্রুত বিয়ে দিতে চায়৷ এতদিন বিশেষ বিধান ছিল না৷ এখন তা করার ফলে সমস্যা কি বাড়বে না?\nআমরা আশঙ্কা করছি সমস্যা বাড়বে৷ এখন ঝুঁকিটা হচ্ছে এই কারণে যে, আগের আইনটা যখন করা হয় ১৯২৯ সালে, তখন তো গণমাধ্যম বা প্রচারের ব্যবস্থা অতটা সহজ ছিল না৷ অনেক বছর লেগেছে সবাইকে বোঝাতে যে, মেয়েদের বিয়ের ন্যূনতম বয়স ১৮ আর ছেলে ২১৷ কিন্তু গত এক দুই বছরে নতুন আইনটা নিয়ে যত আলোচনা হচ্ছে, তখন গণমাধ্যমে অনেক আলোচনা হয়ে গেছে৷ এই আলোচনার কারণে মাঠ পর্যায়ে আমরা এখন বলতে শুনছি, শহরেও অনেক জায়গায় এটা শুনছি যে, ও তাহলে মেয়েদের বিয়ে এখন যে কোনো বয়সে দেয়া যাবে৷ অথচ আইন কিন্তু এটা বলছে না৷ শুধু বিশেষ বিধানের ক্ষেত্রে এটা বলা হচ্ছে৷ আসলে আইন কিভাবে হয়েছে, প্রচার কিভাবে হচ্ছে বা মানুষ কিভাবে সেটা বুঝছে এসব কারণেই আমরা অনেক বেশি রিস্কে থাকব৷ আমাদের আশঙ্কা – কম বয়সে বিয়ের হার বেড়ে যেতেই পারে৷\nনারী সংগঠনগুলোর তীব্র প্রতিবাদ থাকলেও সরকার খুব একটা গুরুত্ব দেয়নি, এর কারণ কী?\nআইনটা তো তারা ওভাবেই পাশ করে ফেলছেন৷ আর এটা দুর্ভাগ্য যে, সংসদে যে নারী প্রতিনিধিরা আছেন বা যারা প্রগতিশীল বা যারা মানবাধিকারে বিশ্বাসী, আমি আশা রাখতে চাই যে অধিকাংশই এই কাতারের মধ্যে পড়েন, তারা কেউ তেমন কোনো প্রশ্নও তুললেন না, বক্তব্যও রাখলেন না৷ এটাও একটা দুঃখের বিষয়৷\nঅন্য কোনো দেশের আইনের সঙ্গে আমাদের এই আইনের মিল আছে?\nবিশেষ বিধান অন্যান্য অনেক দেশেই আছে৷ এই যে ধর্ষণ হয়ে গেলে ধর্ষণকারীর সঙ্গে বিয়ে দেয়া – এ রকম ধারাগুলোও আছে৷ কিছুদিন আগে তুরস্কে এমন একটি আইন করার কথা উঠেছিল৷ কিন্তু তুমুল প্রতিবাদের মুখে তুরস্কের সরকার শেষ পর্যন্ত আইনটি প্রণয়ন করলেন না৷ অন্যান্য দেশগুলোতেও আছে৷ এখন কথা হচ্ছে, অন্যান্য দেশগুলোতে যা-ই থাকুক না কেন আমাদের বাংলাদেশের সংবিধানে নারী-পুরুষের সমান অধিকারের কথা বলা আছে৷ আমাদের দেশে নারীদের প্রতিনিধিত্ব যেখানে রাজনীতিতে-সরকারে রয়েছে, এখানে আমরা ইতিমধ্যে অনেক ধরনের অর্জন করে ফেলেছি, বিশেষ করে নারীর ক্ষমতায়নের ব্যাপারে, সেখানে বিষয়টি সকলের কাছে জানা বা গবেষণায় উঠে এসেছে বাংলাদেশে বাল্যবিয়ের হার অন্যান্য দেশের তুলনায় অনেক বেশি, সেখানে তো আমাদের বিশেষ দায়িত্ব রয়েছে৷ অন্য ১০ জনের মতো না করে অত্যন্ত সতর্কতার সঙ্গে আমাদের আইনগুলো তৈরি করা উচিত৷ বিশেষ বিধান যেটা রাখা হয়েছে সেটা বেশি ঢালাও৷ এটা আরো সংকীর্ণ করে রাখা যেত৷ আমি এখনো আশা রাখছি, যারা এই ধরনের পরিস্থিতির শিকার, তাদের সঙ্গে যদি আলোচনা করা যায় তাহলে এখনো এটা সংশোন করা সম্ভব৷\nকি-ওয়ার্ডস বাল্যবিয়ে, বাল্যবিবাহ নিরোধ আইন, সারা হোসেন, শিশু ধর্ষণ, আলাপ, বাংলাদেশ


ছিটমহল থেকে ভারতবাসী, কেমন আছেন তারা? ।। উত্তরকাল\nছিটমহল থেকে ভারতবাসী, কেমন আছেন তারা?\nদুই রাজার আমুদেপনা আর ভূগোলের মানচিত্র চিড়ে ভারত বিভাজনকালে ছন্নছাড়া হওয়া— ইতিহাসের দুই নির্মম বিদ্রুপের নিষ্ঠুর দৃষ্টান্ত হয়ে তারা ৬৭ বছর ধরে ছিলেন রাষ্ট্রহীন। ২০১৫ সালে বাংলাদেশ ও ভারতের মধ্যে স্থলসীমা বিনিময় সম্পন্ন হলে তারা পান রাষ্ট্রের পরিচয়। ১৬২ ছিটমহলের মধ্যে বাংলাদেশ ভূখণ্ডে অবস্থিত মোট ১১১টি ভারতীয় ছিটমহলের ৩৮,৫২১ জন মানুষের মধ্যে ৯৮৯ জন বেছে নেন ভারতের নাগরিকত্ব। বাংলাদেশে থেকে যাওয়া মানুষগুলোর জীবন তো আমূল বদলে গেছে। কিন্তু যে কজন ভারতে গিয়েছিলেন, তারা কেমন আছেন?\nভারতের সংবাদমাধ্যম ইন্ডিয়ান এক্সপ্রেস জানাচ্ছে, ভালো নেই তারা। প্রত্যাশা মাফিক কোনোকিছুই মেলেনি— আইই’র প্রতিবেদক জয়প্রকাশ দাসকে এমন অভিযোগের কথাই জানিয়েছেন তারা। জয়প্রকাশ লিখেছেন, “ছিটমহলের বাসিন্দারা অনেক আশা-ভরসা নিয়েই এসেছিলেন এদেশে। তবে সুখ-শান্তি তো দূরের কথা, বড় দুঃখ-কষ্টেই দিন অতিবাহিত হচ্ছে ৫৮টি পরিবারকে। এখন তাঁদের বড্ড আপশোষ। দুটো লোকসভা(একটা উপনির্বাচন), একটা পঞ্চায়েত, একবার বিধানসভায় ভোট দিয়েছেন। বিধানসভা নির্বাচনের দুদিন আগেই দিনহাটার আবাসনে ৬ বছর আগে এপারে আসা ছিটমহলের বাসিন্দারা জানিয়ে দিলেন, তাঁরা এখানে এসে সব হারিয়েছেন। ফিরে যেতে চান আগের জায়গায়। রাষ্ট্রহীন জীবনে নাগরিকত্ব পেয়েছেন, তবে তাঁরা মনে করছেন ভারতে এসে জীবন বিপন্ন হয়ে গিয়েছে।”\nবৃহস্পতিবার (৮ এপ্রিল) জয়প্রকাশ দিনহাটায় গিয়ে মানুষগুলোর সঙ্গে কথা বলেন। নতুন আবাসন লাগছে কেমন? তার এমন প্রশ্নের জবাবে আয়ুর্বেদিক চিকিৎসক ওসমান গণি বলেন, “আমাদের ঘরের কোনও কাগজপত্র নেই। সেটেলমেন্ট ক্যাম্পে তবু সরকারি কাগজ ছিল। তাছাড়া কর্মসংস্থান থেকে কোনও প্রতিশ্রুতি রাখেনি সরকার।” ওসমানের বাবা-মা যাননি। তাঁরা থেকে গিয়েছেন কুড়িগ্রামের ভুরুঙ্গামারিতে। ওসমানের কথায়, “তখন সরকার বলেছিল যা বাজেট রয়েছে তা বলে শেষ করা যাবে না। এখানে যাঁরা এসেছে সবাই দুর্দশায় দিন কাটাচ্ছে।”\nইন্ডিয়ান এক্সপ্রেস প্রতিবেদককে ওসমান বলেন, “ভেবেছিলাম ধনী দেশ। এখানে এলে লাভ হবে। এখন মনে হচ্ছে ওখানে ভালই ছিলাম। এসে ভুল করেছি। এদেশে এসে কষ্ট বেড়েছে। সীমান্তে গিয়ে ছেড়ে দিলে ওপারেই চলে যাব।”\nজীবিকার সুযোগ বেশি ভেবেই তারা ভারতবাসী হয়েছিলেন ম তা ম ত “ভারত বড় দেশ। সেখানে জীবিকার সুযোগ বেশি হবে- এমন ধারণা থেকেই স্থলসীমা চুক্তি কার্যকরের পর কয়েকটি পরিবার ভারতবাসী হওয়ার সুযোগ বেছে নেয়। কিন্তু এখন দেখা যাচ্ছে, তাদের সেই ধারণা ছিলো ভুল। বরং বাংলাদেশে যারা রয়ে গেছেন, তাদের জীবনমান যথেষ্ট উন্নত হয়েছে এবং জীবিকার সুযোগও বেড়েছে।” ভারতের দিনহাটায় ছিটমহলের সাবেক বাসিন্দাদের সাম্প্রতিক বঞ্চনা নিয়ে সেদেশের সংবাদমাধ্যমের প্রতিবেদন প্রসঙ্গে উত্তরকালকে বলেন বাংলাদেশের সংবাদকর্মী শিবলী নোমান।\nবাংলাদেশ-ভারতের ছিটমহল নিয়ে সংবাদকর্মী হিসেবে দীর্ঘ সময় ধরে কাজ করেছেন শিবলী নোমান। মুদ্রিত গণমাধ্যমের পাশাপাশি টেলিভিশনেও তিনি তুলে আনেন ছিটমহলবাসীর জীবনের গল্প। ২০১৫ সালে স্থলসীমা বিনিময় কার্যকরের পুরোটা সময় জুড়েই তিনি কাজ করছেন উত্তরবঙ্গের ছিটমহলগুলোতে। চুক্তি কার্যকর হওয়ার পরেও তিনি তুলে এনেছেন সেইসব মানুষের বদলে যাওয়া জীবন। ‘উলুখাগড়া’ নামে ছিটমহল নিয়ে একটি তথ্যচিত্রও নির্মাণ করেন তিনি।\nশিবলী জানান, ভারতে যেতে চাইতেন- সেই সময় এমন অনেকের সাক্ষাৎকার নিয়েছিলেন তিনি। তাদের বেশিরভাগই ভারতে গিয়ে শ্রম বিক্রি করতেন। স্থলসীমা বিনিময়ের পর ভারতের নাগরিকত্ব পেলে সেই সুযোগ বেশি পাবেন বলে তাদের ধারণা ছিলো।\nতিনি বলেন, “ভারতে যাবার পর থেকে তাদের সেই ধারণা বদলাতে শুরু করে। সেদেশের সংবাদমাধ্যমের প্রতিবেদন থেকেই জানা যাচ্ছে যে, তারা ভালো নেই। সেই প্রতিবেদনগুলোতে আমরা দেখেছি, সরকারি প্রতিশ্রুতি পূরণ হয়নি বলে তারা জানাচ্ছেন। তারা এখন বলছেন যে, ভারত অপেক্ষা বাংলাদেশের নাগরিকত্ব গ্রহণ করাটা তাদের জন্য ভালো হতো।”\nশিবলী নোমান বাংলাদেশের অংশে থাকা সাবেক ছিটমহলগুলোর পরিস্থিতি তুলে ধরে বলেন, “আমরা যখন শুরুর দিকে কাজ করতে গিয়েছি, তখন এসব জায়গায় রাস্তা ছিলো না। ব্রিজের অভাবে নৌকা ছাড়া গতি ছিলো না। ছিটের লোককে কাজ দিতে চাইতো না। স্কুলে ভর্তি হতে পারতো না। কিন্তু স্থলসীমা বিনিময় হবার পরপরই বদলে গেছে চিত্র। রাস্তাঘাট-ব্রিজ সব হয়েছে এখন। বিদ্যুৎ সরবরাহ আছে। স্কুল-কলেজও প্রতিষ্ঠিত হয়েছে নতুন নতুন। কর্মসংস্থানের সুযোগও বেড়েছে তাদের।”\nবাংলাদেশ-ভারত দ্বিপাক্ষিক সম্পর্ক নিয়ে অভিজ্ঞ এই সংবাদকর্মী সাম্প্রতিক সময়ে ভারতের কোনো কোনো রাজনৈতিক মহল বাংলাদেশকে নিয়ে যেসব নেতিবাচক মন্তব্য করছে- সে প্রসঙ্গ টেনে বলেন, “সাবেক ছিটমহলের বাসিন্দাদের তুলনামূলক এই পরিস্থিতি থেকে তাদের প্রকৃত চিত্রটা বুঝতে পারা উচিত।”\n২০১৫ সালে পঞ্চগড়ের শালবাড়িয়া ছিটমহলে সেখানকার বাসিন্দাদের সঙ্গে সংবাদকর্মী শিবলী নোমান\nজয়প্রকাশ লিখেছেন, পেটের তাগিদে এই ভূমি ছেড়ে কাজের জন্য দিল্লি ও দেশের অন্যত্রও পাড়ি দিতে হয়েছে কিছু যুবককে।\nবাংলাদেশে যে দাসিয়ারছড়া পাকা সড়ক-পাকা বাড়ি-বিদ্যুৎ সংযোগসমেত এখন খোলনলচে বদলে গেছে, সেখান থেকে ভারতে যাওয়া বেশ কটি পরিবারের দেখা যান জয়প্রকাশ। তার ভাষায়, সংবাদ মাধ্যমের প্রতিনিধি দেখেই ক্ষোভ উগরে দিলেন নারায়ণ চন্দ্র বর্মন, নরেশ বর্মন, কামিনী বর্মন, রঞ্জিত বর্মনরা। কী পেয়েছি এখানে এসে, সব কিছু হারিয়ে গিয়েছে জীবন থেকে। সকলের মুখে একই কথা। বছর তিরিশের কামিনী বর্মনের চারজনের সংসার। তিনি বলেন, “ভারত সরকার ভূমিহীন করে দিল। কোনওরকমে দিন গুজরান চলছে। যা কাজ জোটে তাই করি। পুরনো ছিটমহলে ফিরিয়ে দিলেও আমি চলে যাব। এভাবে মানুষ বেঁচে থাকতে পারে?” নরেশ বর্মন বলেন, “আমাদের হাজারো প্রতিশ্রুতি দেওয়া হয়েছিল। তার একটাও পূরণ করা হয়নি। আমরা একজোট হয়ে জেলাশাসককে (জেলাপ্রশাসক) স্মারকলিপি দিয়েছি। কোনও কাজ হয়নি। এখানে এসে যন্ত্রণার জীবন বয়ে বেরাচ্ছি।”\nপ্রতিবেদনে জয়প্রকাশ আরও লিখেছেন- অভিযোগ শুধু ঘরের কাগজ, নিজের নামে বিদ্যুৎ বা কর্মসংস্থান নয়। একেবারে যেন নেই রাজ্যের বাসিন্দা হয়ে রয়েছেন অধুনা ছিটমহলের বাসিন্দারা। ফুলের মালা দিয়ে বরণ করে এই আবাসনে নিয়ে আসা হয়েছিল গত বছর সেপ্টেম্বরে। তারপর থেকে শুধুই হতাশা। জন্ম সার্টিফিকেট নিয়ে সমস্য়া, স্বাস্থ্য সাথীর কার্ডে কোনও সুরাহা হচ্ছে না বলেও তাঁদের দাবি। ৫৯ বছরের গীতা বর্মনের দাবি, “একাধিকবার বিধবাভাতার জন্য আবেদন করলেও মেলেনি।” গৃহবধূ ভারতী বর্মনের কথায়, “এদেশে থেকে কী হবে, ওদেশে ফিরিয়ে দিলেই ভাল হয়।” ৭২ বছরের রজনীকান্ত বর্মনের গলার স্বর যেন রুদ্ধ হয়ে আসে। বৃদ্ধের খেদ, “ওখানে বিঘে ছয় জমিও ছিল। এদেশে এসে পায়ের তলার মাটিটা সরে গিয়েছে।”


অন্বেষণ কুইজের এবারের বিজয়ী... | পাঠক ভাবনা | DW | 11.05.2015\nচটজলদি স্মার্টফোন চার্জের অভিনব পন্থা বের করেছে কোন কোম্পানি? এ প্রশ্নেরই উত্তর জানতে চাওয়া হয়েছিল গত সপ্তাহান্তে পাঠক ও দর্শক বন্ধুদের কাছে৷ সঠিক উত্তর: ড্রেসডেন শহরে ক্যুন-এর কোম্পানির ই-সেলেরন৷\nসঠিক উত্তরদাতাদের মধ্য থেকে লটারির মাধ্যমে বিজয়ী নির্ধারণ করা হয়েছে৷ এবারের বিজয়ী হয়েছেন মো.মানিক উল্লাহ৷ প্রিয় মানিক, আপনাকে অভিনন্দন! দয়া করে আপনার বিস্তারিত ঠিকানা, টেলিফোন নম্বর এবং ই-মেল অ্যাড্রেস ডয়চে ভেলে বাংলার ফেসবুক পেজের মেসেজ বক্সে পাঠিয়ে দিন দু'সপ্তাহের মধ্যে৷ তা না হলে পরে সেই পুরস্কারের জন্য বিজয়ী বন্ধুর আর কোনো দাবি থাকবে না৷ পুরস্কারটি পরবর্তীতে অন্য কোন বিজয়ী বন্ধুকে পাঠানো যেতে পারে৷\nস্মার্টফোনের চেয়ে ‘স্মার্ট’ হবেন না\nএক কালে যাতায়াতে গরুর গাড়ি, ঘোড়ার গাড়িই সম্বল ছিল, তারও আগে একমাত্র ভরসা ছিল দুই পা৷ প্রযুক্তি কত কী দিয়েছে! কত রকমের গাড়ি দিয়েছে, বলুন! সেই সঙ্গে দুর্ঘটনা আর মৃত্যুও দিয়েছে অনেক, তাই না? (07.02.2015)\nকি-ওয়ার্ডস অন্বেষণ, মতামত, কুইজ, ফেসবুক


Pakistan General News : করোনায় ধর্মীয় অনুষ্ঠানে সরকারি নিষেধাজ্ঞার বিরুদ্ধে গর্জে উঠলেন পাক ধর্মগুরুরা\nধর্মীয় নীতি অনুসরণ করে মসজিদে আরও বেশি সংখ্য়ক মানুষকে ঢোকার অনুমতি দেওয়া হোক, যাতে সকলে আল্লার কাছে ক্ষমা চাইতে পারেন, এমনটাই বলেছেন ওই ধর্মগুরুরা।\nApril 14, 2020 6:20:59 pm\nকরোনা আবহে ধর্মীয় অনুষ্ঠানে নিষেধাজ্ঞা জারি করা হয়েছে পাকিস্তানে। পাক সরকারের এহেন পদক্ষেপের বিরুদ্ধে এবার গর্জে উঠলেন পঞ্চাশেরও বেশি ধর্মগুরু। ধর্মীয় নীতি অনুসরণ করে মসজিদে আরও বেশি সংখ্য়ক মানুষকে ঢোকার অনুমতি দেওয়া হোক, যাতে সকলে আল্লার কাছে ক্ষমা চাইতে পারেন, এমনটাই বলেছেন ওই ধর্মগুরুরা।\nউল্লেখ্য়, করোনা মোকাবিলায় পাকিস্তানে মসজিদে ৫ জনের বেশি নমাজ পাঠে নিষেধাজ্ঞা জারি করা হয়েছে। করোনা রুখতে সামাজিক দূরত্ব বজায় রাখার সরকারি নির্দেশিকা সত্ত্বেও সোমবার জামিয়া দারুল উলুম জাকিরাতে ৫৩ জনেরও বেশি শীর্ষ স্থানীয় ধর্মগুরু জড়ো হয়ে বৈঠকে বসেন। নমাজ পাঠে সরকারি নিষেধাজ্ঞা নিয়ে তাঁরা আলোচনা করেন বলে দ্য় ডন নিউজ সূ্ত্রে খবর।\nআরও পড়ুন: ভারতে দ্বিতীয় দফার লকডাউন কেমন হবে? জেনে নিন একনজরে\nইসলামাবাদে জামিয়া দারুল উলুম জাকিরার প্রেসিডেন্ট পীর আজিজুর রহমান হাজারভি বলেন, ”মসজিদ বন্ধ, শুক্রবারের প্রার্থনা বন্ধ করা, দেশবাসীর কাছে মোটেই গ্রহণযোগ্য় নয়”। তবে করোনা পরিস্থিতিতে হ্য়ান্ড স্য়ানিটাইজার, সাবান দিয়ে হাত ধোওয়া, সামাজিক দূরত্ব বজায় রাাখার মতো সচেতনতামূলক পদক্ষেপ করতে রাজি হয়েছেন ধর্মগুরুরা।\nএদিকে, পাকিস্তানেও করোনার দাপট অব্য়াহত। জানা গিয়েছে, গত ২৪ ঘণ্টায় সে দেশে করোনা আক্রান্ত হয়েছেন ৩৪২ জন। পাকিস্তানে মোট করোনা আক্রান্তের সংখ্য়া ছুঁয়েছে ৫৭১৬। এই পরিস্থিতিতে সে দেশে লকডাউনের মেয়াদ বাড়ানো হবে কিনা তা নিয়ে সিদ্ধান্ত নিতে দেরি করছে পাক সরকার। সোমবার এ নিয়ে বৈঠকে বসেন পাক প্রধানমন্ত্রী ইমরান খান। এ বিষয়ে সিদ্ধান্ত নিতে মঙ্গলবার ফের বৈঠকে বসার কথা। ১৪ এপ্রিল পর্যন্ত পাকিস্তানে লকডাউন জারি করার কথা আগে জানানো হয়েছিল।\nWeb Title: Over 50 clerics warn govt against ban on religious congregations amidst coronavirus outbreak pakistan\nদেশজুড়ে দ্বিতীয় দফার লকডাউন কেমন হবে? জেনে নিন একনজরে